FK Senica | Reportáž zo zápasu: Rosina - FK Senica 0:5 V 2. kole Slovnaft cupu sme porazili OŠK Rosina 5:0 16.08.2016 | Filip Holec Pohárový zápas sme zvládli vďaka zodpovednému a profesionálnemu prístupu. Aj zásluhou domácich videli diváci slušný zápas a bolo to príjemné pohárové popoludnie 2.kolo, utorok 16.8.2016, 17:00 Rosina: Lejtrich - Zelník (75. Kurucár), Ďuriš, Porubčanský, Bistiak, Mrázik, Kubík, Švikruha, Krištofík, Bolibruch (72. Šustek), Skaličan (66. Slatinský) FK Senica: Plach - Honchar, Pillár, Červeňák, Delgado (55. Blažek) - Quaye - Astray, Kratochvíl (55. Pirulo) - J. Kosorin, Mráz (46. Turyna), Ebwelle Góly: 17. Pedro Astray, 35. a 37. Mráz, 72. Quaye, 79. Turyna ŽK: 81. Kubík Rozhodovali: Cvengroš, Roszbeck, Vician, 700 divákov V 2. kole Slovnaft Cupu sme sa predstavili na ihrisku OŠK Rosina. Na zápas do obce neďaleko Žiliny zavítala pekná návšteva a stretnutie s našim mužstvom sa muselo páčiť. Seničania boli od počiatku aktívnejší a dominantní na ihrisku a bolo jasné, že nechcú pripustiť žiadne prekvapenie. V 4. minúte dostal Mráz výbornú loptu za obranu, šancu zmaril dobrým vybehnutím brankár domácich Lejtrich. Hneď vzápätí sa predral z ľavej strany do pokutového územia Delgado, pravačkou mieril nepresne. Záhoráci umne kombinovali a snažili sa využívať najmä krídelné priestory, kde operovali aktívni Kosorin s Ebwellem. V 12. minúte napriahol k strele z diaľky Kratochvíl, rosinský brankár bol však pripravený. O dve minúty neskôr našiel Ebwelle za obrannou líniou Jakuba Kosorina a prudká strela senického odchovanca sa odrazil od brvna do žrďe bránky Rosiny. Po šestnástich minútach už sa skóre menilo. Tentokrát Kosorin centroval, na jeho center si nabehol zo stredu Pedro Astray a hlavičkou rozvlnil sieť - 0:1. V 20. minúte Astray vysunul Sama Mráza a ten mieril tesne vedľa pravej žrde. Seničania boli v tejto fáze hry absolútne dominantní a ich tempo gradovalo. V 23. minúte nechal Kosorin po rohu zblízka vyniknúť ďalším dobrým zákrokom Lejtricha. Desať minút pred prestávkou vybojoval v pokutovom území domácich loptu Kratochvíl a ponúkol ako na podnose gól pre Mráza - 0:2. Netrvalo to ani dve minúty a skóre sa menilo opäť. Po dobrej súhre v útočnej fáze zakončil krížnu prihrávku pred prázdnou bránou do siete opäť Samuel Mráz - 0:3. Prvý polčas patril jednoznačne hosťom a do kabín sa išlo za rozhodnutého stavu. Druhý polčas sa nehral až v takom tempe ako úvodné dejstvo, Záhoráci s prehľadom kontrolovali priebeh zápasu a domácich nepúšťali rozvíjať žiadne súvislejšie akcie. Je treba však dodať, že štvrtoligista z Rosiny podal sympatický výkon a neuchyľoval sa k žiadnym zákernostiam a zápas s dobrým súperom si hráči Rosiny užívali. Tri minúty po prestávke dostal na krídlo dobrú prihrávku od Astraya Kosorin, jeho center doplachtil až na brvno domácej bránky. Po sedemdesiatich minútach postupoval sám na Lejtricha kamerunský krídelník Ebwelle, brankár jeho zakončenie vyrazil nohami na roh. O dve minúty neskôr sa menilo skóre po štandardnej situácii. Quaye upratal do brány dobrý center na zadnú tyč - 0:4. V 79. minúte uzavrel skóre zápasu Dan Turyna, ktorý sa presadil hlavou po centri Igora Gonchara - 0:5. Pred koncom zápasu ešte vyskúšal bdelosť domáceho gólmana Pirulo peknou strelou z priameho kopu. Za zmienku stojí určite aj Kosorinove dravé vniknutie do pokutového územia z netypickej pozície ľavého obrancu, na ktorú sa Jakub posunul po prestriedaní. FK Senica s prehľadom postúpila do ďalšej fázy Slovnaft Cupu. Výhrou, profesionálnym a zodpovedným prístupom k zápasu sme si svoju povinnosť postúpiť splnili a pripravili sme aj vďaka dôstojnému výkonu súpera divákom príjemne futbalové popoludnie. Miroslav Mentel (FK Senica) : "Zápas sa niesol v klasickom pohárovom duchu. Nebol to z našej strany najlepší, ale ani najhorší výkon. Dúfam, že sme divákov dnes aj futbalovo potešili a rozhodne sme si tu dnes neurobili hanbu." Reportáž V 2. kole Slovnaft cupu sme porazili OŠK Rosina 5:0ut 16.8.2016


Romanovovci (1613 – 1918) | Konzervatívny denník Romanovovci (1613 – 1918) 31. 12. 2017 • 09:20 Autor je britský historik a autor viacerých popularizačných kníh aj noviel, venuje sa najmä ruskej histórii, jeho posledná kniha Romanovovci získala u recenzentov veľmi priaznivý ohlas za historické spracovanie aj literárny štýl Prinášame úryvok príbehu o najúspešnejšom panovníckom rode moderných čias. Táto kniha sa stala na Slovensku už po pár týždňoch bestsellerom. Ťažká je čiapka Monomacha. Alexander Puškin, Boris Godunov Seneca, Epištola 113 V Rusku nie je nič nebezpečnejšie ako prejaviť slabosť. Bolo ťažké byť cárom. V Rusku sa nevládne ľahko. Dvadsať cárov panovníckeho rodu Romanovovcov vládlo tristoštyri rokov, od roku 1613 po zvrhnutie cárskeho režimu po februárovej revolúcii v roku 1917. Ich vládnutie sa začalo nástupom Ivana Hrozného a skončilo v časoch Rasputina. Romantickí kronikári tragédie posledného cára s obľubou naznačujú, že rodina bola prekliata, no v skutočnosti Romanovovci boli najúspešnejší budovatelia ríše od čias Mongolov. Odhaduje sa, že od nástupu Romanovovcov k moci v roku 1613 sa Ruská ríša rozrastala o stoštyridsaťdva štvorcových kilometrov za deň alebo takmer o tristodvadsaťdvatisíc štvorcových kilometrov za rok. Do konca devätnásteho storočia ovládali šestinu povrchu zemegule – a svoje územie sústavne rozširovali. Zväčšovanie ríše mali Romanovovci v krvi. Táto kniha je v istom zmysle štúdiou charakteru a deformujúceho vplyvu absolutistickej moci na osobnosť človeka. Čiastočne je rodinným príbehom lásky, manželstva, nevery a detí, ale nie je ako iné podobné príbehy – panovnícke rodiny sú vždy nezvyčajné, lebo moc osladzuje a zároveň infikuje tradičnú rodinnú chémiu: oddanosť a pokrvné putá veľmi často ustúpia návnadám a skorumpovanosti moci. Toto sú dejiny vladárov, ich rodín a dvoranov, ale aj portrét ruského absolutizmu – a nech si o Rusku myslíte čokoľvek, jeho kultúra, jeho duša a jeho podstata boli vždy mimoriadne, výnimočné. Táto rodina sa ich usilovala zosobniť. Romanovovci sa stali jedinečnou definíciou nielen svojho rodu a veľkoleposti, no aj despotizmu, boli stelesnením vrtochov a arogancie absolutistickej moci. Okrem cézarov nijaká iná dynastia nezaujala také miesto v predstavách a kultúre ľudu, a obe sú všeobecnou lekciou o fungovaní moci jednotlivca v minulosti aj v súčasnosti. Nie náhodou je titul cár odvodený od slova cézar, rovnako ako pre panovníka ruština doslova prebrala latinské slovo imperator. Romanovovci obývajú svet rodinného súperenia, vladárskej ctižiadosti, výstrednosti, telesnej neprístojnosti a zvrátenosti; je to svet, kde záhadní neznámi znenazdajky vyhlásia, že sú znovuzrodení mŕtvi panovníci, kde nevesty zomierajú na otravu, otcovia umučia na smrť vlastných synov, synovia zabijú otcov, manželky zavraždia manželov, otrávený a zastrelený svätý muž vstane z mŕtvych, holiči a sedliaci zasadnú na trón; svet, kde mocní zhromažďujú obrov a netvorov, vyhadzujú do vzduchu trpaslíkov, bozkávajú sťaté hlavy, vytrhávajú jazyky, bičujú do krvi, napichujú na koly, vraždia deti; v tomto svete sa vyskytujú cisárovné nymfomanky posadnuté módou, lesbické ménages à trois, ako aj panovník, ktorý píše najerotickejšie listy, aké kedy napísala hlava štátu. Okrem cézarov nijaká iná dynastia nezaujala také miesto v predstavách a kultúre ľudu, a obe sú všeobecnou lekciou o fungovaní moci jednotlivca v minulosti aj v súčasnosti. Zdieľať Je to však aj ríša, ktorú vybudovali nemilosrdní dobyvatelia a brilantní štátnici, čo ovládli Sibír a Ukrajinu, obsadili Berlín aj Paríž, dali svetu Puškina, Tolstého, Čajkovského a Dostojevského; civilizácia vznešenej kultúry a nezvyčajnej krásy. Vytrhnuté z kontextu sa spomínané výstrednosti javia také ohurujúce a nezvyčajné, že asketickí akademickí dejepisci často ostýchavo okresávajú pravdu. Veď napokon, romanovovské legendy – šťava hollywoodskych filmov a televíznych dramatických seriálov – sú rovnako živé a populárne ako historické fakty. Preto sa rozprávač tohto príbehu musí vyhýbať melodráme, mytológii a teleológii – nebezpečenstvu písania dejín spätne – a mať sa na pozore pred mentorovaním. Podstata je v skepticizme; vedeckosť si vyžaduje sústavné overovanie a analýzy. Jedna z výhod rozprávania o dejinách však tkvie v tom, že každá vláda je opísaná v kontexte, čo poskytuje širší obraz o vývoji Ruska, jeho absolutizme aj duši. A v tých nadživotne veľkých postavách znetvorených absolutizmom sa zjavuje krivé zrkadlo, z ktorého na nás prenesene hľadia vlastnosti celého ľudstva. Vládnutie v Rusku bolo odjakživa stiesňujúce, preto úlohu autokratického panovníka mohol v skutočnosti vykonávať len génius – a tých je vo všetkých rodinách poskromne. Za neúspech sa platilo smrťou. „V Rusku vládne absolutizmus okorenený zaškrtením,“ zavtipkovala francúzska spisovateľka madame de Staël. Bolo to nebezpečné povolanie. Šesť z posledných dvanástich cárov zavraždili – dvoch zaškrtili, jedného prebodli, jedného zabili dynamitom, dvoch zastrelili. V záverečnej katastrofe v roku 1918 zomrelo osemnásť Romanovovcov. Zriedka bol kalich taký bohatý a taký plný jedu. Pozorne skúmam každé nástupníctvo na trón, pretože je vždy najlepšou skúškou stability režimu. Je ironické, že teraz, dve storočia po tom, ako Romanovovci prijali zákon o následníctve, ruskí prezidenti ešte vždy úspešne nominujú svojich následníkov rovnako, ako to urobil Peter Veľký. Či už ide o hladké odovzdanie moci, alebo o zúfalý prechod, vždy sú to chvíle nezvyčajného napätia, keď si existenčná nevyhnutnosť vyžaduje nasadenie všetkých zdrojov vynachádzavosti. Podstatou cárstva bolo predvádzanie vznešenosti a sily. Museli sa však spájať s tým, čo súper a spojenec Romanovovcov Otto von Bismarck pomenoval ako „umenie možného, dosiahnuteľného, umenie takmer najlepšieho“. Schopnosť prežitia Romanovovci vnímali ako rovnováhu rodov, záujmov a osobností na neveľkom dvore, ako aj v celej obrovskej ríši. Vladári si museli udržať podporu armády, aristokracie aj vládnych úradníkov. Keď prišli o všetky tri zložky, bolo veľmi pravdepodobné, že ich zosadia – čo v absolutizme zvyčajne znamenalo smrť. Okrem účasti na smrtonosnej politickej hre panovníci museli vyžarovať drsnú, takmer neskrotnú autoritu. Schopný cár mohol byť neľútostný, ale musel byť neľútostný dôsledne. Vládcov často zavraždili pre ich nedôslednosť, nie brutalitu. Cári museli vzbudzovať nielen dôveru a uznanie medzi dvoranmi, ale aj posvätnú úctu medzi nevoľníkmi; deväťdesiat percent poddaných ich vnímalo ako svojich „otcov“. Očakávalo sa, že budú krutí k priamym podriadeným, no láskaví k svojim „deťom“ z ľudu. „Cár je dobrý,“ hovorievali roľníci, „šľachta je podlá.“ Moc je vždy osobná. Všetky štúdie o súčasných západných demokratických vodcoch ukazujú, že dokonca aj v transparentných systémoch s krátkymi obdobiami v úrade osobnosti formujú výkonnú moc. Demokratickí vodcovia namiesto oficiálnych ministerstiev často vládnu prostredníctvom dôveryhodných prisluhovačov. Na každom dvore je moc rovnako premenlivá ako ľudská povaha. Plynulo prúdi k zdroju aj od neho, neprestajne sa však mení jej prietok; celá rieka sa môže presmerovať, dokonca aj odkloniť. V absolutistickom režime je moc stále v pohybe, mení sa podľa nálad, vzťahov a udalostí okolo jedného človeka – osobných aj politických – a jeho rozrastajúcich sa, prekvitajúcich dŕžav. Všetky panovnícke dvory fungujú na podobných princípoch. V dvadsiatom prvom storočí nové absolutistické vlády v Rusku a v Číne majú veľa spoločných čŕt s tými cárskymi. Spravujú ich malé uzatvorené záujmové skupiny, ktoré zhromažďujú vo svojich rukách nesmierne bohatstvo a sú prepojené hierarchickými zákaznícko-sponzorskými vzťahmi vydanými napospas vrtochom vládcu. V tejto knihe si kladiem za cieľ sledovať neviditeľnú, záhadnú alchýmiu moci, aby som našiel odpoveď na základnú otázku politiky, lakonicky vyjadrenú majstrom mocenskej hry Leninom: Kto kogo? – Kto z koho? V absolutizme sa charakterové črty vládcu zveličujú, všetko osobné je politické a akákoľvek spriaznenosť s vladárom sa premieňa na moc spradenú do zlatej nite, čo sa tiahne od koruny ku každému, o koho brnkne. Bezpochyby existovali spôsoby, ako si získať dôverný vzťah s cárom. Prvým bola služba na dvore, v armáde či vo vládnych štruktúrach, no predovšetkým zabezpečenie vojenského víťazstva; druhým bola záruka bezpečnosti – každý panovník, nielen tí ruskí, bezpodmienečne musí mať po boku kata; tretí spôsob bol mystický – získať božský prístup k cárovej duši; štvrtý, najstarší spôsob, sa skrýval v ľúbostnom alebo sexuálnom vzťahu, najmä keď na tróne sedela žena. V dvadsiatom prvom storočí nové absolutistické vlády v Rusku a v Číne majú veľa spoločných čŕt s tými cárskymi. Spravujú ich malé uzatvorené záujmové skupiny, ktoré zhromažďujú vo svojich rukách nesmierne bohatstvo a sú prepojené hierarchickými zákaznícko-sponzorskými vzťahmi vydanými napospas vrtochom vládcu. Zdieľať Za odmenu cári zahŕňali svojich služobníkov peniazmi, nevoľníkmi a titulmi. Cári, ktorí sa obrátili chrbtom k obchodným dohovorom na svojom dvore, alebo nečakane dramaticky zmenili zahraničnú politiku smerujúcu proti záujmom vlastných potentátov, predovšetkým generálov, si koledovali o zavraždenie – atentát bol jedným z mála spôsobov, akým v absolutizme elita vedela protestovať bez formálnej opozície. (Ľud protestoval v mestských vzburách a v roľníckych povstaniach, ale pre cára boli oveľa nebezpečnejší jeho blízki dvorania ako vzdialení roľníci – a len jediný z nich, Nikolaj II., bol zosadený v ľudovej vzbure.) Inteligentní cári chápali, že medzi ich verejným a súkromným životom niet rozdielu. Súkromný život cára, ktorý sa tiež odohrával na dvore, bol, pochopiteľne, pokračovaním politiky: „Vaším osudom,“ napísal rímsky dejepisec Cassius Dio o Augustovi, „je žiť v divadle, kde je publikom celý svet.“ No dokonca aj na takom javisku bolo ozajstné rozhodovanie vždy schované v zákulisí, ostalo zahalené tajomstvom, formované vladárovým súkromným vrtochom (ako je aj v súčasnom Kremli). Nemožno pochopiť Petra Veľkého bez analýzy jeho nahých trpaslíkov a falošných pápežov oháňajúcich sa vtákmi, ako bez analýzy jeho vládnych reforiem a zahraničnej politiky. Nech bol systém akokoľvek výstredný, fungoval a nadanie sa prejavilo v plnej sile. Možno je prekvapujúce, že dvaja z najschopnejších ministrov, Suvorov a Potemkin, začínali ako imperátorskí milenci. Kutajsov, turecký holič imperátora Pavla, získal taký vplyv, akoby mal kniežací pôvod. Preto dejepisec, ktorý sa zaoberá Romanovovcami, musí skúmať nielen oficiálne dekréty a štatistiky o výrobe ocele, ale aj ľúbostné pletky Kataríny Veľkej a záhadné smilstvo Rasputina. Čím väčšiu moc si užívali vládni ministri, tým častejšie absolutistickí vládcovia uplatňovali tú svoju ich ignorovaním a využívaním osobných prisluhovačov. U nadaných vladárov ich skutky boli často zastreté rúškom tajomstva, pripadali ohurujúce a úžasné, ale tí neschopní vnášali svojimi rozhodnutiami beznádejný chaos do chodu vlády. Slávnostné odhalenie pamätníka Kataríny Veľkej v Odese v roku 1900, zdroj Wikimedia Commons. Úspech absolutistickej moci stojí predovšetkým na kvalite jednotlivcov. „Tajomstvo šľachty,“ napísal Karl Marx, „je založené na zoológii – šľachtení. V sedemnástom storočí Romanovovci usporadúvali predvádzanie neviest – akúsi súťaž krásy –, kde si volili ruské nevesty, ale na začiatku devätnásteho storočia si už vyberali manželky z „chovných stajní Európy“ – z nemeckých kniežactiev –, čím sa zapojili do širšej rodiny európskych panovníckych rodov. Vyšľachtenie politikov však nie je veda. Koľko rodín dá svetu výnimočných vodcov, nehovoriac o dvadsiatich generáciách monarchov volených zväčša v lotérii biológie a na základe podfukov palácových intríg, natoľko bystrých, aby sa z nich stali absolutistickí vládcovia? Len veľmi málo politikov, ktorí si zvolili politickú kariéru, naplní vlastné ašpirácie a prežije vypätie spojené s vysokým postavením. V prípade vladárov sa to naplnilo len zriedka. Každý cár musel byť zároveň diktátorom, najvyšším veliteľom, vysokým cirkevným predstaviteľom aj otcom národa, a aby dokázal splniť všetky tie úlohy, potreboval všetky vlastnosti, ktorých zoznam spísal sociológ Max Weber: „dar osobného čara, zdanie bezúhonnosti a autoritu večného včerajška“, inými slovami, príťažlivosť, legitímnosť a tradíciu. A na dôvažok musel byť schopný a múdry. Základom bola vážnosť naháňajúca strach. V politike je zosmiešnenie takmer rovnako nebezpečné ako porážka. Romanovovci dali svetu dvoch politických géniov, dvoch „Veľkých“– Petra a Katarínu – a niekoľko nadaných a príťažlivých vladárov. Po brutálnom zavraždení cára Pavla v roku 1801 boli všetci panovníci svedomití a pracovití a väčšina z nich sa vyznačovala osobným čarom, inteligenciou a spôsobilosťou, no pre obyčajných smrteľníkov bolo ich postavenie také skľučujúce, že sa nik viac neusiloval o uchvátenie trónu. Bola to príťaž, ktorá nikomu neposkytovala potešenie. „Ako dokáže jediný človek vládnuť (Rusku) a naprávať krivdy?“ opýtal sa budúci Alexander I. „To je nemožné nielen pre človeka bežných schopností, aké mám ja, ale ani pre génia...“ Fantazíroval o úteku a o živote na farme pri Rýne. Všetci jeho nasledovníci sa desili koruny a ak sa dalo, vyhli sa jej; a keď si napokon sadli na trón, museli bojovať o prežitie. Peter Veľký pochopil, že absolutistická vláda si vyžaduje sústavnú kontrolu a zastrašovanie. Nebezpečenstvá vládnutia v takom rozľahlom štáte boli – a sú – veľké a osobný despotizmus sa často uplatňoval bez jasných pravidiel či hraníc, preto je neraz márne obviňovať ruských vladárov z paranoje. Mimoriadna ostražitosť umocňovaná nečakanými násilnosťami im bola a je prirodzená a daná. Ide o to, ako sa duchaplne posťažoval krátko pred svojím zavraždením cisár Dormitian, že „všetky tie kniežatá sú nanajvýš nešťastné, lebo keď niekoho verejne obvinili zo sprisahania, nik im neveril, až kým ich nezavraždili“. Ale sám strach nestačil; Stalin sa aj po zavraždení miliónov ľudí sťažoval, že ho nik neposlúcha. Absolutistická vláda „nie je taká ľahká, ako by ste si mysleli“, vyhlásila nadmieru inteligentná Katarína. „Neobmedzená moc“ je chiméra. Peter Veľký pochopil, že absolutistická vláda si vyžaduje sústavnú kontrolu a zastrašovanie. Nebezpečenstvá vládnutia v takom rozľahlom štáte boli – a sú – veľké a osobný despotizmus sa často uplatňoval bez jasných pravidiel či hraníc, preto je neraz márne obviňovať ruských vladárov z paranoje. Zdieľať Rozhodnutia jednotlivcov často zmenili chod Ruska, hoci zriedka zamýšľaným smerom. Parafrázujúc pruského poľného maršala Helmutha von Moltke, politické „plány zriedka prežijú prvé stretnutie s nepriateľom“. Skutočným dejiskom politiky sú nezhody, trenice, egoizmus a šťastie, všetko prepojené so zásobovaním zbraňami a maslom. Ako sa vyjadril najznámejší minister Romanovovcov Potemkin, politik každého štátu nielenže musí reagovať na nepredvídané situácie, ale musí „z udalostí vyťažiť“. Alebo, ako povedal Bismarck, „úlohou štátnika je počúvať Božie kroky pochodujúce dejinami a usilovať sa chytiť ho za kabát, keď prechádza popri vás“. Poslední Romanovovci veľmi často zostávali opustení vo svojom tvrdohlavom vzdore proti chodu dejín. Ľudia, ktorí verili v ruskú absolutistickú moc, boli presvedčení, že iba všemocný, Bohom požehnaný jednotlivec môže vyžarovať jagavý majestát, potrebný na riadenie a zastrašenie takej mnohonárodnej ríše a zvládnutie spletitých záujmov takej obrovskej krajiny. Vladár zároveň musel zosobňovať posvätné poslanie pravoslávneho kresťanstva a naplniť významom osobitné miesto ruského národa vo svetových dejinách. Keďže nijaký muž ani žena také povinnosti nemohli splniť sami, umenie delegovať ich na iných patrilo k základným zručnostiam každého panovníka. Peter Veľký, najväčší tyran spomedzi Romanovovcov, bol majstrom v hľadaní a vymenúvaní talentovaných dvoranov z celej Európy bez ohľadu na postavenie či rasu. Náhoda nie je ani to, že Katarína Veľká povýšila nielen Potemkina, ale aj Suvorova, jedného z najvýznamnejších veliteľov romanovovskej éry. Stalin, sám zručný pri výbere podriadených, sa vyjadril, že v tejto oblasti Katarína mimoriadne vynikala. Cári hľadali ministrov so schopnosťami vládnuť, aj keď sa očakávalo, že zvrchovaný vládca je vždy pripravený vládnuť podľa svojej vôle. Romanov nikdy nemohol vymenovať majstrovského Richelieua či Bismarcka. Vladári museli stáť nad politikou – a zároveň byť ľstivými politikmi. Ak vladári múdro rozdeľovali moc a zvažovali každú radu, dokonca aj tí mierne nadaní mohli dosiahnuť veľa, hoci moderná absolutistická vláda si vyžadovala rovnako jemné zaobchádzanie s komplexom záležitostí ako demokratické politické systémy dnešných čias. Cárova dohoda s ľudom bola zvláštnosťou primitívneho Ruska, roľníkov a šľachty, ale vyznačovala sa podobnými znakmi, aké nachádzame v Kremli dvadsiateho prvého storočia – sláva za hranicami a bezpečie doma na oplátku za vládu jedného muža, jeho dvora a ich takmer bezhraničného obohacovania. Zmluva pozostávala zo štyroch zložiek – náboženskej, vládnej, národnej a vojenskej. Ešte aj v dvadsiatom storočí posledný cár vnímal sám seba ako dedičného pána osobného majetku – požehnaného posvätným pomazaním. Vyvíjalo sa to takto: v priebehu sedemnásteho storočia patriarchovia (preláti pravoslávnej cirkvi) mohli spochybniť cársku zvrchovanosť. Keď Peter Veľký patriarchov rozpustil, dynastia sa prezentovala takmer ako teokratická. Absolutistická moc sa stala posvätnou v okamihu pomazania pri korunovácii, ktorá z cárov robila nadprirodzené spojenie medzi Bohom a človekom. Iba v Rusku sa štát, pozostávajúci z bezútešných nižších úradníkov, stal takmer posvätný vo svojej podstate. Časom však aj tu nastal vývoj. Hoci mnohé znaky sú pozostatkom z čias byzantských cisárov a mongolských chánov, v šestnástom storočí nebolo nič mimoriadne na postavení cárov, ktorí odvodzovali svoju charizmu od stredovekej kráľovskej kristológie – podobne ako iné európske monarchie. Ale na rozdiel od zvyšku Európy, v Rusku sa nezrodili nezávislé zhromaždenia a civilné inštitúcie, preto jeho stredoveké postavenie trvalo oveľa dlhšie – až do dvadsiateho storočia, keď už vyzeralo čudne a zastaralo dokonca aj v porovnaní s dvorom nemeckých cisárov. Mystické poslanie, ktoré posväcovalo vládu Romanovovcov až do roku 1917, vysvetľuje nekompromisné rozsudky posledného cára Nikolaja a jeho manželky Alexandry. Absolutistická moc sa ospravedlňovala čoraz rozsiahlejšou mnohonáboženskou a mnohoetnickou ríšou. Neskorší vladári sa najskôr pokladali za vodcov ruského národa, no neskôr aj za hlavy celého slovanského sveta. Čím väčšmi sa prikláňali k ruskému vlastenectvu, tým častejšie vylučovali (a často prenasledovali) svoje neruské obyvateľstvo, napríklad Poliakov, Gruzíncov, Fínov a predovšetkým židov. Židovský mliekar Tovje z Fidlikanta na streche žartom charakterizoval tento vzťah: „Boh žehnaj cára a opatruj ho... ďaleko od nás.“ Taký protiklad medzi ríšou a národom bol zdrojom mnohých ťažkostí. Peter Veľký v rozhovore s cárovičom Alexejom Petrovičom v Paláci Petergof, na maľbe Nikolaja Nikolajeviča Gea z roku 1871, Wikimedia Commons. Dvor Romanovovcov bol zmesou rodinného panstva, pravoslávneho križiackeho rádu a vojenského veliteľstva – charakteristika, ktorá veľmi odlišnými spôsobmi čiastočne vysvetľuje úsilie a výbojnosť romanovovského následníckeho režimu, Sovietskeho zväzu aj dnešnej Ruskej federácie. Dokonca aj v období pred priemyselnou revolúciou bol cárov program taký prepchatý posvätnými náboženskými obradmi a vojenskými prehliadkami, nehovoriac o konfliktoch frakcií a rodinných zvadách, že mu ostávalo málo vzácneho času na hlbšie úvahy, ako riešiť zložité problémy. Aj pre rodeného politika bolo trestom vydržať v úrade päť rokov, nieto celý život – a mnohí cári vládli viac ako dvadsaťpäť rokov. Vzhľadom na fakt, že väčšina volených vodcov v súčasných demokraciách je na pokraji zrútenia ešte pred uplynutím desiatich rokov vo vláde, nie je vonkoncom prekvapujúce, že cári, ktorí panovali niekoľko desaťročí, sa cítili vyčerpaní a podvedení. Cárove schopnosti robiť správne rozhodnutia sú navyše obmedzené informáciami, ktoré im poskytujú dvorania. Všetci vladári zhodne konštatovali, že sú obklopení lžami, no čím dlhšie boli pri moci, tým viac boli náchylní veriť tomu, čo chceli počuť. „Dajte si pozor, aby vás nevyhlásili za cézara a nezahalili do purpuru,“ varoval Marcus Aurélius, ale to sa ľahšie povedalo, ako dodržalo. V priebehu storočí sa požiadavky na panovníkov zvyšovali. Stáť na čele ríše s vlakmi, telefónmi a teplým oblečením bolo oveľa ťažšie ako vládnuť starej ríši s koňmi, delami a mušketami. Vzhľadom na fakt, že väčšina volených vodcov v súčasných demokraciách je na pokraji zrútenia ešte pred uplynutím desiatich rokov vo vláde, nie je vonkoncom prekvapujúce, že cári, ktorí panovali niekoľko desaťročí, sa cítili vyčerpaní a podvedení. Zdieľať Predkladám štúdiu osobnej moci, hoci priveľký dôraz na vlastnosti jednotlivcov zastiera rozmach historických síl, potenciál nápadov a význam ocele, dynamitu a pary. Technický pokrok zvýšil nároky na stredovekých absolutistických vladárov. Keď dejepisec (a čitateľ tejto knihy) študuje chaotickú rozkolísanosť a rozmarnú dekadenciu slabých cárov z konca sedemnásteho storočia, ako aj pôžitkárstvo panovníčok z osemnásteho storočia, nemôže si nepoložiť otázku, ako mohlo Rusko dosiahnuť taký úspech s takou úbohou, grotesknou vládou. No absolutizmus mohol fungovať, aj keď sedeli na tróne dieťa alebo hlupák. „Boh je na nebi a cár je ďaleko,“ hovorievali roľníci a vo svojich odľahlých dedinách nemali potuchy a vôbec sa nestarali, čo sa odohráva v Peterburgu – pokiaľ jadro držal pokope. A jadro držal pokope, lebo dynastia Romanovovcov bola vždy vrcholom a fasádou politického systému rodiny a osobných vzťahov, niekedy fungovala na princípe súperenia, no často spolupracovala, aby ako nižší partner trónu pomohla spravovať ríšu. Systém bol flexibilný. Zakaždým, keď sa cár oženil, nevestina rodina sa pridala k jadru moci a cár povyšoval talentovaných obľúbencov, víťazných generálov a schopných cudzincov, predovšetkým nižšie tatárske kniežatá, baltských Nemcov a škótskych jakobínov, ktorí obnovovali posvätné vzťahy a zabezpečovali spoločenskú základňu umožňujúcu Ruskej ríši dosiahnuť v predmodernej ére taký úspech. Jej srdcom bol zväzok medzi Romanovovcami a šľachtou, ktorá na ovládnutie svojich majetkov potrebovala cársku podporu. Základom partnerstva bolo nevoľníctvo. Ideálny absolutizmus v praxi závisel od dohody, vďaka ktorej si Romanovovci užívali neobmedzenú moc a šírili cársku slávu, zatiaľ čo šľachta neobmedzene vládla na pridelených panstvách. Koruna bola najväčším majiteľom pôdy, preto sa monarchia nikdy nestala hračkou šľachty, ako sa to stalo v Anglicku alebo vo Francúzsku. Vznešená sieť prepojených rodov však slúžila vo vláde, na dvore a najmä v klasickej dynasticko-aristokratickej armáde, ktorá sa zriedka postavila proti cárovi, naopak, stala sa účinným nástrojom imperialistickej rozpínavosti a štátnej súdržnosti, zjednocovala nižšiu šľachtu a roľníctvo účinnou ideológiou: Za cára, za Boha a za národ. Keďže Romanovovci sa dostali k moci v zúfalej občianskej vojne, v Období smuty (1603 – 1613), režim bol od počiatku postavený na vojenskom základe. Ustavičné vojny proti Poliakom, Švédom, Osmanom, Britom, Francúzom či Nemcom znamenali, že absolutizmus sa vyvinul ako veliteľské stredisko, ktoré mobilizovalo šľachtu a sústavne získavalo západnú techniku. Koruna a šľachta žmýkali zdroje z nevoľníkov, ktorí platili dane, zabezpečovali obilie a slúžili v armáde, čo vyšlo oveľa lacnejšie ako na iných bojiskách Európy. Úspech Romanovovcov pri zjednocovaní krajiny a hlboký strach z ďalšieho chaosu znamenali, že aj keď niektorí cári boli zlikvidovaní, samej monarchii zvyčajne nehrozilo nebezpečenstvo, lebo vždy ju podporovala šľachta – so zriedkavými výnimkami v rokoch 1730, 1825 a 1916 – 1917. Romanovovci a ich dvorania väčšinu času spolupracovali v posvätnom, prestížnom a výnosnom zväzku, ktorý odrádzal zahraničných agresorov a pomáhal rozvíjať ríšu. Preto táto kniha nie je iba príbehom o Romanovovcoch, ale aj o iných ruských rodinách ako boli Golicynovci, Tolstojovci a Orlovovci. Ustavičné vojny proti Poliakom, Švédom, Osmanom, Britom, Francúzom či Nemcom znamenali, že absolutizmus sa vyvinul ako veliteľské stredisko, ktoré mobilizovalo šľachtu a sústavne získavalo západnú techniku. Zdieľať Zárukou zväzku bol dvor, priehrštie uznaní, klub lesku a majestátnosti, kde sa údajne krehké cárovné ako Anna či Jelizaveta prejavili ako mimoriadne obratné majsterky v nadväzovaní vzťahov s nafúkanými veľmožmi. Partnerstvo takého druhu prekvitalo až do Krymskej vojny v roku 1850, keď bolo treba starý režim preformovať na životaschopný moderný štát. Zahraničný zápas si vyžadoval, aby ríša Romanovovcov bola schopná súperiť v nemilosrdnom geopolitickom mocenskom zápolení s Britániou, Nemeckom, Japonskom a Amerikou, ktorých bohatstvo a technika vysoko prevýšili ruské zdroje. Ruský potenciál sa dal odomknúť iba reformou vlastníctva poľnohospodárskej pôdy, prostredníctvom rýchleho zavedenia priemyselnej výroby založenej na pôžičkách zo Západu, ale aj cestou rozšírenia politickej účasti, odstránenia korupcie a represívneho samoderžavia, čo poslední dvaja Romanovovci, Alexander III. a Nikolaj II., ideologicky nezvládli. Čelili ťažkej úlohe – udržať si rozľahlé hranice a súčasne dať najavo silu prislúchajúcu ich mocenskému postaveniu v zaostalej spoločnosti. Keby zlyhali na zahraničnom poli, stratili by dôveru aj doma. Čím väčšmi zlyhávali doma, tým ťažšie si mohli dovoliť hrať sa v zahraničí na veľkých mocnárov. Keby podvádzali a riskovali odhalenie, buď by sa museli s ponížením stiahnuť, alebo bojovať a riskovať revolučnú katastrofu. Hrozbu revolúcie a svetovej vojny, ktorým čelil Nikolaj II. na začiatku dvadsiateho storočia, by zrejme nedokázali vyriešiť ani Peter či Katarína, ale je nešťastím, že Romanovovci, ktorí sa ocitli v najtemnejšej kríze, boli najmenej schopní a najúzkoprsejší, a navyše im najmenej prialo šťastie. Nikolaj nevedel odhadnúť ľudí a nebol ochotný delegovať právomoci. Hoci osobne nebol schopný plniť úlohu zvrchovaného vládcu, svoju moc využíval na to, aby túto úlohu na seba neprevzal niekto iný. Keďže systém zo starých čias fungoval úspešne, a to až do polovice devätnásteho storočia, menil sa o to ťažšie. Presne tak, ako radikálnu a vražednú kultúru Sovietskeho zväzu môžeme pochopiť iba prostredníctvom marxisticko-leninsko-stalinskej ideológie, aj neraz zvláštnej, nezmyselnej a sebazničujúcej dráhe posledných Romanovovcov porozumieme len prostredníctvom ich ideológie – posvätného samoderžavia. To v konečnom dôsledku rozložilo monarchiu, zapríčinilo jej koniec, stalo sa prekážkou fungovania moderného štátu. Neriešiteľným problémom bolo pritiahnuť schopných politikov a rozšíriť účasť na vláde bez straty zastaraných pilierov, teda cirkvi a šľachty, čo Trockij nazval svetom „ikon a švábov“. Veď napokon aj epochy veľkých diktátorov dvadsiatych a tridsiatych rokov dvadsiateho storočia, ako aj nové ukrutnosti zo začiatku dvadsiateho prvého storočia dosvedčujú, že medzi moderným a absolutistickým svetom nie je všetko nezlučiteľné – dokonca ani v dnešnom svete internetu a dvadsaťštyrihodinového spravodajstva. Nefunkčnosť systému zapríčinil charakter cárskej monarchie a ruskej spoločnosti. Riešenia neboli také jednoduché, ako sa na nám vidí dnes, keď ich môžeme spätne posúdiť a nadsadiť prostredníctvom úzkoprsej západnej nadradenosti. Ako sa poučil reformátor Alexander II., „cárovým údelom“ vo svete Marca Aurélia bolo „konať dobro a byť prekliaty“. Západní historici karhajú posledných dvoch cárov, že zlyhali pri uplatnení priamej demokracie. To však môže byť klamlivá predstava – taký radikálny zásah jednoducho mohol zabiť pacienta oveľa skôr. Osud rodiny Romanovovcov bol nepredstaviteľne krutý a často sa prezentuje ako nezvratný. Stojí však za uváženie, aké veľká bola sila monarchie, že Nikolaj II. vládol dvadsaťpäť rokov – z toho prvých desať pomerne úspešne –, prežil politickú porážku, revolučné vrenie a tri roky svetovej vojny. Februárová revolúcia v roku 1917 pochovala monarchiu, ale rodine nehrozil zánik až do októbra, keď padla do rúk boľševikom, teda až sedem mesiacov po abdikácii. Dokonca aj vtedy Lenin zvažoval rozličné scenáre, no napokon sa rozhodol pre ukrutný zločin – zavraždenie rodičov aj ich nevinných detí. Nič v dejinách nie je neodvratné. Masaker znamenal koniec dynastie a nášho rozprávania, ale nie koniec príbehu. Dnešné Rusko sa chveje ozvenou vlastných dejín. Kosti Romanovovcov sa stali predmetom búrlivej politickej a náboženskej polemiky, zatiaľ čo mocenské záujmy – od Ukrajiny po Balt, od Kaukazu po Krym, od Sýrie a Jeruzalemu po Blízky východ – ďalej charakterizujú Rusko a svet, ako ho poznáme. Vzostup a pád Romanovovcov poškvrnený krvou, pozlátený, ozdobený briliantmi, okázalý, vtesnaný do vypasovaných živôtikov a prenasledovaný osudom ostane rovnako očarujúci aj pôsobivý, ľudský aj cieľavedomý. Bude kronikou otcov a synov, megalomanov, oblúd aj svätcov. Text je úvodom knihy Romanovovci 1613-1918, ktorú napísal Simon Sebag Montefiore, vyšla vo vydavateľstve TATRAN, preklad Mária Kočanová. Skvelý slovenský humor na You Tube (náš výber) Postoj • 31. 12. 2017 Vianoce 1976 (Jozef Tóth) Michal Chuda • 24. 12. 2017 Jaroslav Daniška • 21. 12. 2017 Večerná modlitba (Erik Ondrejička) Michal Chuda • 17. 12. 2017 Stodola (Ján Zambor) Michal Chuda • 10. 12. 2017 Jaroslav Daniška • 07. 12. 2017


Čínske médiá napísali o štyroch slabých stránkach Ruska | | Správy, Novinky, Aktuality Peking 19. novembra 2019 (HSP/Sputnik/Foto:TASR/AP-Alexander Zemlianichenko) Rusko patrí do trojky najsilnejších svetových mocností, má však štyri slabé stránky, píše čínsky portál Sohu. Čo čínsky novinár zaradil medzi slabé stránky Ruska? „Po prvé je to obyvateľstvo. Problém počtu obyvateľov v Rusku bol vždy aktuálny,“ uvádza sa v článku. Tento problém podľa autora článku spôsobila 2. svetová vojna, v dôsledku ktorej vznikla obrovská disproporcia ženského obyvateľstva voči mužskému, a takisto sú to následky rozpadu ZSSR. Medzi slabé stránky Ruska zaradil autor tiež zložitosti v riadení krajiny s mnohými národnosťami a ekonomické ťažkosti. Tie podľa jeho mienky spôsobilo jednostranné zameranie hospodárstva bývalého ZSSR založené na rozvoji ťažkého a obranného priemyslu na úkor ostatných odvetví a tiež geografická poloha krajiny, ktorá nie je dosť výhodná. Sohu upozornil aj na zložitú medzinárodnú situáciu. „Ak máš mierovú náladu, dá sa s tebou jednať. Touto frázou sa dá sformulovať dnešný vzťah k Rusku vo svete,„ myslí si autor. „Rusko sa ako hlavný odporca USA nedokáže vyhnúť nátlaku zo strany Washingtonu,„ píše na záver autor príspevku. Hlavné vojenské prednosti Ruska Prednedávnom odborníci z výskumného centra Research And Development (RAND) uviedli hlavné prednosti ruských ozbrojených síl. „Je potrebné venovať veľkú pozornosť tomu, ako Rusko modernizuje svoje hlavné prostriedky protivzdušnej obrany a pozemných vojsk. Ruská armáda zvýšila aj celkovú pripravenosť, čo znamená schopnosť rýchleho nasadenia dôležitých pozemných síl a tiež protivzdušných a protilodných systémov,“ napísali autori spravy. V dokumente sa hovorí o modernizácii ruských zbraní a techniky a o štruktúrnych zmenách v armáde. Pripomína sa takisto zdokonalenie strategických a pohotovostných prostriedkov protivzdušnej obrany, ktoré tvoria „kľúčové obranné bašty,„ rýchle vytvorenie pozemných jednotiek a nasadenie technologicky vyspelých systémov zbraní s dosahom na veľké vzdialenosti. „Moskva tiež zmodernizovala svoje pohotovostné taktické raketové sily,„ zdôraznili autori správy. Ako prednosť uviedli tiež rastúci počet zmluvných vojakov, zvýšenie kvality ich výcviku, zvýšenie počtu cvičenia a reálne bojové skúsenosti. Odborníci uznávajú zameranie ruských ozbrojených síl na obranu, ale poznamenávajú, že existujúce kapacity umožňujú, ak je to potrebné, vykonávať útočné operácie. Okrem toho hovoríme nielen o vojenských akciách blízko ruských hraníc, ale aj v značnej vzdialenosti od nich, ako napríklad v prípade Sýrie. Požiar v nemocnici v Kolíne neprežil jeden človek, ďalší je nezvestný SpäťHeadlinerom Glastonbury bude Paul McCartney ĎalejPrieskum: Lesy zasiahnuté lykožrútmi alebo kalamitou si podľa 80 percent Slovákov sami neporadia Ukrajina tvrdí, že zostrelila ruské bezpilotné lietadlo NBC News: Najlepší spôsob, ako poraziť terminátorov, je zakázať ich Istanbulský dohovor na schválenie v Čechách. Ovčáček varuje pred zlom dec 10, 2019 | Šport NHL: Ottawa zdolala Boston vďaka obetavosti, jej hráči zbolokovali 29 striel WADA naúčtuje Rusku takmer päť miliónov dolárov za svoje antidopingové vyšetrovanie Coop Jednota Vranov nad Topľou očakáva budúci rok spomalenie rastu spotreby dec 10, 2019 | Ekonomika


Nástroje zjednodušeného používania Pomocné nástroje Výber jazyka Navigačný riadok Európska komisia od nepamäti zastáva názor, že pravidelná interakcia s tretími stranami môže prispieť k zlepšovaniu jej politík a legislatívnych návrhov. Tento pohľad prvýkrát oficiálne prezentovala v decembri 1992 v oznámení nazvanom „Otvorený a štruktúrovaný dialóg Komisie so záujmovými skupinami“. V oznámení „Európa 2010: Partnerstvo pre obnovu Európy“, v ktorom sa ustanovujú strategické ciele pre roky 2005 až 2009, Komisia zopakovala, že občanom Európy sa musí „ponúknuť možnosť spolupodieľania sa na „stavebnom diele“ Európa“ a že „idea partnerstva zahŕňa konzultáciu a participáciu“. Tento otvorený prístup, ktorý má mimoriadny význam aj v kontexte snahy o lepšiu tvorbu práva, sa musí podporiť väčšou transparentnosťou vo vzťahoch medzi Európskou komisiou a zástupcami záujmových skupín. V nadväznosti na uvedené sa rozhodlo o minimálnej formalizácii týchto vzťahov v rámci iniciatívy týkajúcej sa transparentnosti prijatím týchto troch dokumentov:


Logistická inšpirácia na fóre LOG-IN! - Projekt LOG-IN Logistická inšpirácia na fóre LOG-IN! Už po dvanásty krát prebehla na Slovensku zásadná logistická akcia LOG-IN, jediné slovenské fórum zamerané na inovácie v logistike. Tento ročník sa konal 19. apríla 2018 v konferenčných priestoroch hotela DoubleTree by Hilton v Bratislave a takmer 160 účastníkov si mohlo vypočuť množstvo prezentácií o najlepších logistických riešeniach, ktoré sa v poslednej dobe na trhu objavili. Celodenný konferenčný program fóra LOG-IN 2018 odštartoval inšpiratívnou prednáškou profesor Peter Staněk zo Slovenskej akadémie vied predstaví víziu, ako bude spoločnosť vyzerať v robotizovanej dobe. Štvrtá industriálna revolúcia a zmeny produkčných systémov prinesú i zmenu dopravnej logistiky. Vyriešia nové druhy pohonných systémov aj súčasné úzke miesta dopravnej infraštruktúry? Podľa profesora Staněka nie – tým, že presadneme do elektrických a autonómnych vozidiel sa súčasné dopravné zápchy neodstránia. Pripomenul i, že je potrebné, aby sa ľudia naučili využívať svoj čas. Peter Varga, generálny riaditeľ Sekcie cestnej dopravy z Ministerstva dopravy a výstavby SR zase ukázal aktuálny stav a plány v oblasti cestnej infraštruktúry na Slovensku. Priblížil i súčasný stav okolo budovania bratislavského obchvatu či križovatky Triblavina. Logistika na ceste okolo sveta Z garáže v Seattli po doručenie do 13 minút bol názov prednášky Aleksandara Mackova, Senior Operations Managera spoločnosti Amazon. Nielen že predstavil históriu a budovanie tohto internetového gigantu, ale aj účastníkom konferencie priblížil fungovanie centra reverznej logistiky v Seredi. Zahraničné investície sme vždy vítali s veľkou radosťou. Lenže Slovensko sa postupne zmenilo na akúsi montážnu dielňu a sklad všetkého možného. Sú zahraničné investície všeliekom? Na túto otázku sa pokúsili odpovedať účastníci prvej panelovej diskusie fóra – Oto Pisoň z agentúry SARIO, Martin Vlachynský z inštitútu INESS, Braňo Jendek zo spoločnosti 108 AGENCY a Peter Jánoši z P3 Logistic Parks. Odpoludňajšiu časť fóra LOG-IN začala prípadová štúdia s názvom Automatizácia procesov dodávok obalov. Milan Pakoš zo spoločnosti Smurfit Kappa a Simone Van Egmond z cukrovinkárskej spoločnosti Cloetta priblížili automatizované riadenie výrobných a dodávateľských kapacít so skladovými zásobami v kontexte s aktuálnymi potrebami trhu. Pripomenuli, ako dokáže EDI komunikácia dodávateľa a zákazníka zjednodušiť a zefektívniť vzájomnú spoluprácu. Že to e-shopy, a vlastne celkovo i predajcovia spotrebnej elektroniky, dnes vôbec nemajú ľahké, potvrdil Oto Hausmann, riaditeľ logistiky spoločnosti DATART INTERNATIONAL, ktorý predstavil účastníkom fóra kombináciu viackanálovej logistiky a služieb pre zákazníkov. Zdôraznil, že doplnkové služby si robia vlastnými silami a nie prostredníctvom logistického partnera. Aké výhody prináša prepojenie logistického centra s kontajnerovým terminálom porozprával Tibor Majzún, generálny riaditeľ firmy cargo-partner SR. Prejsť na druhý koniec kontinentu aj bez obrovského rozpočtu bola hračka – v porovnaní s prepravou motorky cez oceán alebo zvládnutím colnej administratívy. Aj o tom, ako môže profesionálny logistický partner pomôcť pri plnení dobrodružných snov, bola tak trochu netradičná prednáška cestovateľa Pavla Suchého a Benjamína Chladného zo spoločnosti DB Schenker. Pavel Suchý potom účastníkom fóra prezradil, že už plánuje ďalšiu cestu naprieč Afrikou. Inovácie zaujali logistických odborníkov Záverečný blok prednášok bol venovaný predovšetkým inovatívnym riešeniam v logistike. Marek Maťovčík z firmy SysTech Group a Rob Keij zo spoločnosti Kivnon Logistica predstavili bezobslužné vozíky Kivnon AGV i výhody, ktoré plynú z ich nasadenia. Ako sa môžu firmy pri svojich firemných cestách jednoducho zapojiť do ochrany životného prostredia? Medzinárodný ekologický projekt predstavili Tomáš Zahajský a Roman Kohút zo spoločnosti CCS Slovenská spoločnosť pre platobné karty. Juraj Šarina zo spoločnosti BITO-Skladovacia technika zase predstavil LEO LOCATIVE – bezobslužný transportný systém, ktorý je pripravený na okamžité nasadenie bez komplikovaného programovania. Last Mile Management, tak ako ho priblížil Tomáš Pelikán zo spoločnosti Bossard CZ, neposkytuje iba plynulé a spoľahlivé zásobovanie B a C dielmi, ale umožňuje celkovú transformáciu výroby v duchu Priemyslu 4.0. Už tradičným vyvrcholením logistického fóra LOG-IN bola panelová diskusia nazvaná Palo remeslo na (zlaté) dno? Ako už z názvu vyplýva, diskusia sa venovala najmä odbornému vzdelávaniu. Za diskusný stôl sa posadili: Tibor Majzún, cargo-partner SR, Martin Zatkalík, Stredná odborná škola dopravná, Katarína Zemánková, INDEX NOSLUŠ, a Ladislav Kováč, Štátny inštitút odborného vzdelávania. To, že je na Slovensku nedostatok pracovných síl, je už dávno známe. Chýbajú i profesie, ktorých bol ešte nedávno dostatok. Pomôže v tejto situácii duálne vzdelávanie? Prečo vlastne deti nemajú záujem o odborné školstvo? Ako ho zatraktívniť? Nad týmito otázkami sa zamýšľali účastníci diskusie. Networking a zábava v kubánskom štýle V programe konferencie LOG-IN opäť nechýbal speed-datingový systém stretnutí BizLOG, kedy obe strany rýchlo zistia, či bude prínosné rozvinúť jednanie ďalej do konkrétnej podoby. Tento raz bolo sa uskutočnilo 40 stretnutí. BizLOG umožňuje veľmi efektívne získať zaujímavé kontakty a informácie ako strane potenciálnych užívateľov služieb a produktov, tak aj pre ich poskytovateľov. Na celodenný konferenčný program plynulo naviazal VIP logistický večer. Hotel DoubleTree by Hilton tak hostil ako konferenciu, tak aj už XXIII. Logistický Business Mixér, tento raz v kubánskom štýle. V uvoľnenej atmosfére na hotelovej terase, ideálnom prostredí pre networking, sa tento rok zabávalo asi 160 logistikov. Súčasťou fóra LOG-IN bola i návšteva logistických centier. Cieľom tejto programovej časti je predstaviť „logistiku v praxi“ a sprostredkovať informácie o zaujímavých projektoch priamo od manažérov významných logistických lokalít. V predvečer fóra – 18. apríla mali účastníci unikátnu príležitosť vidieť nakládku lietadla DHL a na druhý deň po fóre – 20. apríla zase mohli navštíviť sklad spoločnosti Panalpina. 12. ročník logistického fóra LOG-IN partnersky podporili tieto spoločnosti: Zlatým partnerom fóra bola spoločnosť 108 AGENCY. Striebornými partnermi fóra boli spoločnosti cargo-partner SR, Smurfit Kappa a SysTech Group. Bronzovými partnermi fóra boli spoločnosti BITO-Skladovacia technika, BOSSARD CZ a CCS Slovenská spoločnosť pre platobné karty, GS1 Slovakia, PNK Group a Georg Utz. Partnerom fóra bola spoločnosť VGP. Partnerom Logistického Business Mixera bola spoločnosť P3 Logistic Parks. Špeciálnym partnerom fóra bola spoločnosť WAU! studio. Partnerom techniky bola spoločnosť PARILLA SOUND a partnerom emailovej komunikácie emailkampane.cz. Mediálnymi partnermi tohto ročníka boli Systémy Logistiky, Tovar&Predaj, Svět balení, Zboží&Prodej, portály systemylogistiky.sk a systemylogistiky.cz, združenie ČESMAD Slovakia, technologický magazín PC REVUE, logistický portál Logistický monitor.sk, Kancelarie.sk, education.sk, EdiZone, IT Systems, SystemNEWS, SystemOnLine, TECHNIKA SK, ekonomický mesačník GoodWill, portál EgoodWill, PR agentúra Kharisma a eventová platforma Greventan.


Viac o energeticky úsporných spotrebičoch Indesit eXtra sa dozviete tu.


"Chlórovanie je dominantnou metódou dezinfekcie, ktorá sa používa už viac ako 50 rokov na celom svete. Výhodou je jeho vysoká účinnosť a relatívna stálosť vo vodných roztokoch, hlavne za neprístupu svetla. Ako jednu z najbezpečnejších metód dezinfekcie ju odporúča Svetová zdravotnícka organizácia WHO," dodáva.


source: CulturaX

text: Môj život so Sklerózou Multiplex - Nádej - Blog.Pravda.sk >Nádej >Môj život so Sklerózou Multiplex Môj život so Sklerózou Multiplex 20. septembra 2013 09:51, Prečítané 15 771x, Združenie Nádej, Nezaradené Volám sa Mirka. Moja choroba sa objavila v tom najnevhodnejšom čase. Ale kedy je vhodný čas na to, aby sa ohlásila táto zákerná choroba- skleróza multiplex? Choroba tisícich tvárí... Mne sa ohlásila v čase, keď som si naplno užívala života. Po strednej škole, ktorú som absolvovala s vyznamenaním, som sa prihlásila na vysokú školu – Fakultu zdravotníctva. Ja, na vysokú školu, ktorá si myslela, že mojim najväčším úspechom bude ,,len" úspešné absolvovanie strednej školy. Po zvládnutí prvého a druhého ročníka vysokej školy, sme sa aj so spolužiačkami vybrali na brigádu do Plzne. Bolo to úžasné! Byť sama niekoľko stoviek kilometrov od domova, spoliehať sa na seba, zarábať si sama na seba, spoznávať iných ľudí, naučiť sa narábať s peniazmi, no jednoducho paráda! Pracovali sme v jednej firme, ktorá vyrábala klimatizáciu a mojou úlohou bolo plniť tie diely héliom. Po krátkej dovolenke sme sa vrátili naspäť. A vtedy sa to začalo... Mala som v ten deň nočnú, aj keď som cestovala osem hodín, tešila som sa na ňu. No z nočnej som na ubytovňu už po svojich nedošla. V to ráno som musela volať kamarátkam, ktoré išli na poobednú, aby mi prišli na proti, lebo nevládzem sama ísť – jednoducho pravú nohu som ťahala za sebou a pravú ruku si necítila. Zuzka, úžasná kamarátka ma niesla po schodoch na chrbte. Druhá kamarátka – Daška, zavolala vedúceho a ten prišiel po mňa a s ďalšou kamarátkou – Lenkou, som išla najskôr k obvodnej lekárke, neskôr k neurologičke, ktorá ma sanitkou poslala ihneď do nemocnice. Jediné, čo na tejto situácii bolo komické, bolo, že tá sanitka sa nám cestou do nemocnice pokazila J a my sme museli v tom teple čakať asi pol hodinu na ďalšiu. Inak všetko ostatné pripomínalo skôr tragédiu alebo zlý sen, z ktorého nie a nie sa prebudiť. V nemocnici začal kolotoč vyšetrení, najskôr CT, neskôr MRI, vyšetrenia krvi, lumbálna punkcia. A ja som bola stále presvedčená, že o týždeň pôjdem späť do práce, preto som rodičom ani nevolala, zdalo sa mi zbytočné zaťažovať ich takou ,,banalitou". Zavolala som im až na štvrtý deň, keď mi lekár oznámil, podozrenie na sklerózu multiplex a vysvetlil mi o čo ide. Zaujímavé je, že pár týždňov predtým som mala skúšku z neurológie a pri učení som si povedala: tak túto chorobu by som nechcela mať! Aký paradox! Na vlastnej koži som pocítila, že choroba si nevyberá, či už chceš alebo nechceš, nie je to v tvojich rukách. Po podpísaní reverzu, pretože som už chcela ísť domov, prišli po mňa rodičia a ja som šla na ďalšiu kortikoidnú terapiu k nám do nemocnice v Čadci. Neskôr na potvrdenie diagnózy som išla do Martina, kde mi robili ďalšie vyšetrenia a kde mi navrhli liečbu. To sa mi stalo v júli 2006. Ešte v nemocnici v Čadci som si povedala, že tretí ročník ukončím spolu so svojimi spolužiačkami. Také niečo ako slovo ,,odklad školy" na rok pre mňa neexistovalo, ja som musela a chcela! Takže som poctivo rehabilitovala, požiadala o mesačný odklad nástupu do školy a ono to vyšlo! Ale za to, že som mohla skončiť školu vďačím hlavne svojim rodičom, ktorí so mnou cvičili poctivo každý deň, každý deň ma vozili do nemocnice na rehabilitáciu, boli mi veľkou oporou, keď som už nevládala psychicky, vždy mi dodali energiu a silu pokračovať. Naše heslo bolo: ,,My sa nevzdáme! Nás nikto nepoloží na kolená! Žiaden odklad nebude, nech si hovorí kto chce čo chce!" A teda aj vďaka nim som promovala so spolužiačkami ako rovnocenná! V januári 2 007 ma nastavili na Avonex. Cítila som sa dobre, nemala som žiadne problémy, len asi raz ročne som mala nejaké tŕpnutie ruky, či nohy, tak som išla na týždeň na infúzie a potom bolo dobre. Po bakalárovi som pokračovala v magisterskom štúdiu, ktoré som ukončila. Zaujímavé bolo, že v deň ako som zoštátnicovala, som dostala atak. MRI , ktorú absolvujem raz ročne vtedy ukázala, že sa plaky v mozgu zhoršujú, pribúdajú a tak ma v júni 2009 nastavili na Copaxone. Dlho som si ho neaplikovala, lebo v decembri sa ukázalo, že mi nepomáha a vtedy sa skleróza rozhodla, že zaútočí na moju ľavú stranu a rečové centrum. Ležala som týždeň v Martine na infúziách. Bola som doma asi týždeň, keď udrel ďalší atak. To ma už položilo nielen fyzicky ale hlavne psychicky. A tak ďalšou a už poslednou možnosťou bola liečba Tysabri, s ktorou som začala v januári 2010. Pokračujem v nej tretí rok, žiadny atak chvála Pánu nebol, cítim sa dobre a modlím sa, aby ani ďalší atak neprišiel. Teraz mám francúzske barle, štvorkolesový vozík ale najradšej chodím, keď sa niekoho chytím. Sama prejdem na krátku vzdialenosť ale mojou métou je chodiť, keď už nie ako predtým, tak aspoň s vychádzkovou palicou. Vďaka liečbe Tysabri som spoznala mnoho ľudí s rovnakou diagnózou, vymieňame si skúsenosti, dávame si rady, zasmejeme sa. No a na záver: Aký je môj život so sklerózou multiplex?? Náročný... niekedy už nemám chuť ani silu bojovať s vecami, ktoré sú pre zdravých ľudí bežné. Niekedy sa pýtam na čo som tu? Veď som chcela len to, čo ostatné dievčatá, vydať sa a mať milujúceho manžela, deti, tri, to bol môj sen a teraz?? Možno nebude ani jedno... To sú myšlienky, ktoré mi často behajú v mysli. Čo po sebe zanechám?? Nájdem niekoho, kto ma bude ľúbiť aj s mojou ,,kamarátkou", menom skleróza multiplex? Ale na druhej strane som zistila som kto je skutočný priateľ! A mám okolo seba moje dievčatá, ktoré na mňa nikdy nezabudnú, keď je nejaká akcia, pozvú ma a aj keď sa mi niekedy nechce, presvedčia ma a venujú sa mi, rozoberáme bežné veci, nie moju chorobu. Keď mám meniny, narodeniny vždy si spomenú alebo len tak prídu, lebo chcú. Pre nich som Mimi, Mirečka, ony ma berú ako zdravú, ako mi často pripomínajú ,,som ich"! Som pre nich rovnocenná, ako zdravý plnohodnotný človek. Ale aj vďaka kúpeľom v Kováčovej som spoznala mnoho ľudí aj v mojom veku, ktorí majú možno ešte ťažší život vďaka svojmu postihnutiu ako ja. Ja si plne uvedomujem, že možno raz môžem byť na vozíčku, imobilná, inkontinentná, neschopná postarať sa sama o seba ale teraz vďaka Bohu si môžem vychutnávať život so všetkým čo prináša i keď s určitými obmedzeniami. Ďakujem svojím milujúcim, obetavým rodičom, sestre, babičke, taktiež priateľkám, ktoré vždy, keď padnem zodvihnú ma. Majú v mojom srdci nenahraditeľné miesto. Patrí im veľké Ďakujem! Ľúbim Vás! Čítajte viac: http://evazatkova.blog.sme.sk/c/337910/Volam-sa-Mirka-moj-pribeh-so-SM.html#ixzz2fPvmKxVt Diagnóza G- 35 » Posledný 20. 09. 2013, 12:33:45 Mirka, čítal som, že sa dá dobre ... Mirka! máš moju úctu, bojuj stále ... Diagnóza G- 35 V prípade SM je veľmi dôležitá koordinácia a dobrá spolupráca viacerých lekárskych odborov. Pri tejto diagnóze sa na pacienta nabaľujú ďalšie a ďalšie zdravotné problémy. U Ivana to viac »


7.9.2014 14:00 | Autor: Andrej Banský Žive > MobilMania > Bleskovky MobilMania.sk > Skype pre iPhone umožní skupinové audiohovory vo štvorici


3D logá vyrábame z rôznych materiálov: komatex, drevo, tvrdený polystyrén, kov a plexisklo.


source: fineweb

text: Kontaktujte nás Vízové informácieĎalšie informácie: Podrobné informácie o vízach môžete získať tým, že kliknete sem. Väčšina našich klientov nevyžaduje na cestovanie do destinácie ich jazykovej školy víza. V prípade, že by ste potrebovali víza pre návštevu jazykového kurzu, škola vám po uskutočnení rezervácie s radosťou poskytne akýkoľvek dokument, ktorý by ste mohli potrebovať. Pre akékoľvek ďalšie otázky týkajúce sa víz kontaktujte priamo svoju ambasádu v cieľovej krajine. Vo všeobecnosti platí, že ambasáda alebo konzulát poskytuje jednoznačné informácie, ako môžete požiadať o víza sami bez ďalších nákladov. Vo väčšine krajín však existujú špecializované spoločnosti, ktoré poskytujú platenú pomoc pri procese vybavovania víz (napr. globalvisas.com). Buďte si prosím vedomí, že neposkytujeme priamu pomoc pri vybavení víz a je potrebné, aby ste v prípade potreby sami kontaktovali ambasádu / konzulát. Práca jazykového lektora: Ak máte záujem zúčastniť sa tréningového kurzu pre lektorov, ktorý vás pripraví na prácu jazykového lektora, s radosťou vám pomôžeme nájsť vhodný kurz. Ak hľadáte prácu učiteľa, uvedomte si prosím, že prevádzkujeme službu rezervácie jazykových kurzov a priamo neposkytujeme žiadnu prácu jazykových lektorov. Ponuka ubytovania: Poskytujeme iba ubytovanie sprostredkované našimi partnerskými školami. Z tohto dôvodu, bohužiaľ, nemôžeme spracovať požiadavky na ubytovanie od poskytovateľov tretej strany. Customer Support Hours (international support office)Pondelok-Štvrtok: 9.30-13.30h / 14.45-18.45h Piatok: 9.00-13.00h / 13.30-16.30h CET (Central European Time)


Prinášame vám horoskop na tento týždeň 24.6.-30.6.2019 | BEAUTY.sk Radka Vargová 24. jún, 07:30 Baran - tieto dni vás zastihnú v absolútnej pohode. Ste nabitý energiou a veľkým elánom, čo sa pozitívne prejaví aj na vašich pracovných výkonoch, ale aj výsledkoch. K tomu všetkému ako bonus očakávajte podporu vašich nadriadených vo všetkých vašich aktivitách. V partnerských a rodinných záležitostiach buďte v stredu tolerantný. Hrozia hádky a nedorozumenia hlavne pre vašu tvrdohlavosť. Našťastie v piatok sa vám podarí všetko urovnať, a tak "zachrániť" celý víkend. Býk - v pondelok bude u vás na pracovisku relatívny pokoj, ale už od utorka sa všetko okolo vás začne hýbať vo váš prospech. Prichádzajú pozitívne zmeny v podobe povýšenia, alebo v ponuke nového pracovného miesta. Ak uvažujete o podnikaní, máte na to ideálne obdobie. V citovej oblasti konečne aj vy prežívate príjemné chvíle. Vo štvrtok by bolo pekné, ak by ste niečim milým prekvapili vašich partnerov, pretože tento deň bude absolútne vhodný na prejavy lásky. A pokračovať v tom môžete spoločne počas víkendu. Blíženci - tento týždeň sa vnútorne nebudete cítiť v pohode. Ste nervózny a podráždený, čo bude mať dopad aj na vaše pracovné výkony. Rovnako tak aj v kontakte s kolegami budete nepríjemný. Preto radšej nič a hlavne nikoho neriešte. Venujte sa ozaj iba vašim povinnostiam. Túto zlú energiu si prenášate aj do vašeho súkromia, čo bude mať za následok, že už v pondelok sa doma budete hádať. No počas stredy sa vám podarí všetko dať do poriadku. Víkend využite na odpočinok a relax. Rak - v pondelok a v utorok by ste sa mali na pracovisku snažiť ako najviac dokážete, pretože vám hviezdy prajú. V stredu pozor na nepríjemné výmeny názorov s vašimi nadriadenými. Počas štvrtku a piatku ste opäť na koni a všetkým ukážete, že v tom čo robíte ste profesionáli. V osobnom živote vám bude nebeská obloha priať v oblasti citov a lásky. No nedeľa je deň, ktorý je rizikový v podobe hádok. Snažte sa im vyhnúť. Bola by to iba zbytočná strata vašej energie. Lev - máte pred sebou naozaj pracovne úžasný týždeň. Tešte sa. Okrem toho ste plný energie, elánu a odhodlania. Tie vám pomáhajú dosahovať výborné výsledky, podporujú vašu kariéru a samozrejme, že pozitívne ovplyvňujú vaše finančné zisky. Ak sa v súkromí počas stredy dokážete vyhnúť nepríjemným výmenám názorov s vašimi blízkymi, potom vás čaká príjemný víkend v spoločnosti vašich priateľov. Nie je vylúčené, že spoločne podniknete nejaký dobrodružný výlet. Panna - v tomto týždni sa nebudete cítiť v pohode, čo sa prenesie do všetkých vašich pracovných aktivít. Aj pri jednaní s vašimi spolupracovníkmi nebudete dvakrát príjemný, preto bude ozaj lepšie, ak sa zameriate len na vaše povinnosti. Bohužiaľ, vaša zlá nálada sa odzrkadlí aj vo vašom rodinnom a partnerskom spolužití, a to už v pondelok v podobe hádok. Našťastie streda vám umožní všetko dať do poriadku. Nadchádzajúci víkend využite hlavne na odpočinok a relax. Váhy - v zamestnaní budete mať pondelok pokojný, ale už od utorka sa nebudete mať na čo sťažovať, pretože budete pracovne vyťažený, ale všetko čo budete robiť vám prináša veľmi dobré výsledky, či už v podobe povýšenia, alebo novej ponuky na spoluprácu. Tešiť vás môže aj vylepšenie si vašich finančných prostriedkov. V osobnom živote sa budete príjemne cítiť hlavne v citovej oblasti. Už počas štvrtku môžete vašim partnerom pripraviť niečo milé a romantické. Tento deň vám je totiž maximálne naklonený v láske. Škorpión - tento týždeň budete mať na pracovisku takpovediac "veget", takže môžete poľaviť vo vašom nasadení. Užívajte si to, aj keď vy nie ste zrovna typ na kľudný a pokojný spôsob života. Ak ste na dovolenke, tak ste na tom najsprávnejšom mieste. V súkromnej oblasti vášho života v priebehu týchto dní bude prevládať menší nepokoj, zvlášť počas štvrtku to budete na sebe cítiť, ale v podstate nejde o nič vážne. Aj v tomto prípade pre vás platí - užívajte si spoločne s vašimi partnermi. Strelec - aj počas tohoto týždňa vám vaša vládnuca planéta Jupiter prináša šťastie a aj peniaze. V zamestnaní vám ide skoro všetko samo od seba, máte možnosť povýšiť. Vy, čo podnikáte, očakávajte, že sa vám bude ozaj mimoriadne dariť. Dokonca môžete aj "poštekliť" šťastenu v nejakej lotérii. V osobnom živote vám hviezdy prajú hlavne v oblasti citov a lásky. Vy, nezadaní, máte príležitosť zoznámiť sa s vašimi budúcimi partnermi a vy, čo ste zadaní, vaše vzťahy sa utužia. Kozorožec - v zamestnaní viete presne, čo chcete a idete si za tým. Môžno to na prvý pohľad nevypadá na nič svetoborné, alebo veľké, no vy len vy viete, o čo ide a krok za krokom sa blížite k svojmu cieľu. V súkromí by ste mali dať šancu citom a láske hlavne v priebehu utorka a stredy. Počas týchto dní máte v tejto oblasti plnú podporu nebeskej oblohy Ale ani ostatné dni nebudú na zahodenie. Sú plne pohody, porozumenia, zábavy a radosti. Tak si ich užite čo najviac. Vodnár - v priebehu týchto dní vám to v zamestnaní bude ozaj mimoriadne dobre "páliť", čo sa pozitívne odzrkadlí aj na vašich pracovných postupoch, ktorými dosiahnete maximálnu efektívnosť v každej oblasti, teda aj vo finančnej. Aj vy, čo podnikáte, môžete očakávať veľmi dobré finančné zisky. Ak budete chcieť, môžete sa v tomto týždni pokúšať aj o šťastie v tipovacích súťažiach. Aj v oblasti citov a lásky vám hviezdy prajú. Vy, čo túžite po partnerstve, po stálom vzťahu, máte to mať. Ryby - od pondelka do štvrtku to v zamestnaní nebudete mať zlé, ale všetko, čo dosiahnete, si budete musieť naozaj poctivo a tvrdo "odmakať". Až piatok bude úžasný a vy v tento deň dobehnete všetko, čo ste počas týždňa zameškali. V pondelok sa snažte vyhnúť otvoreným konfrontáciám s partnermi, pretože by ste sa iba zbytočne pohádali. Máte pred sebou pekný a príjemný víkend. Je len na vás, akým spôsobom si ho ešte viac spestríte. Môžete ho stráviť v spoločnosti priateľov, alebo romantika s partnerom niekde, kde vás nič a nikto nebude rušiť. Ak ho chcete aktivovať, robte tieto veci.


Optimizmus lídrov pomáha EURU – technická analýza | oPeniazoch Optimizmus lídrov pomáha EURU – technická analýza 28. 3. 2012 - Spoločná mena 17 krajín eurozóny sa priblížila k mesačnému maximu voči konkurentovi z USA, potom čo európsky lídri vyjadrili rastúcu dôveru v skorý koniec dlhovej krízy. Spoločná mena 17 krajín eurozóny sa priblížila k mesačnému maximu voči konkurentovi z USA, potom čo európsky lídri vyjadrili rastúcu dôveru v skorý koniec dlhovej krízy. Taliansky premiér Mario Monti vyhlásil, že dlhové strasti sú „takmer na konci“. Ministri financií eurozóny sa v najbližších dňoch stretnú a budú zvažovať zvýšenie kapacity záchranného fondu. Podľa vyjadrenia Lutza Karpowitza, menového stratéga Commerzbank, sa veci trochu upokojili, čo sa dlhovej krízy týka a ľudia začínajú prijímať aj viac optimistické názory. Trh totiž podľa neho „vie, že dostane väčší záchranný fond“ a s tým aj rastie chuť riskovať, čo pomáha spoločnej mene v raste. V súčasnosti sa kurz EUR/USD pohybuje nad úrovňou pivotu na hodnote 1.3305 EUR/USD (na grafe vyznačený žltou prerušovanou líniou), podporený tiež 20 a 50-dňovým kĺzavým priemerom. Očakávame nárast kurzu Eura až k prvej úrovni rezistencie na hodnote 1.3385 EUR/USD a prípade jej prelomenia až k 1.342 EUR/USD, čo je považované za významný psychologický miľnik (obidve úrovne rezistencie sú na grafe vyznačené zelenými líniami). V prospech rastu hovorí tiež prelomenie rezistnej úrovne na indexe relatívnej sily (vy značená je zlatou líniou v spodnej časti grafu). Alternatívnym scenárom je pokles kurzu a prelomenie podpory vo forme pivotu, čím by sa otvorila cesta k ďalšiemu poklesu na úrovne 1.328 a neskôr 1.325 EUR/USD (na grafe sú vyznačené červenými líniami).


source: wikipedia

text: Proklos (gr. Πρόκλος, Proklos, lat. Proclus; * 8. február 412, Konštantínopol† 17. apríl 487, Atény) bol grécky filozof, vedúci Akadémie v Aténach. Systematizoval a rozšíril novoplatónske učenie o emanácii. Filozofia sa môže k najvyššiemu princípu približovať iba via negationis, pretože ono najvyššie sa nedá postihnúť nijakým tradičným určením, ako jednota, príčina, dobro, bytie atď. Z najvyššieho princípu emanuje (vyžaruje) ostatná skutočnosť vo forme henád. Z prabytia vznikajú henády ako božstvá, ktoré sú spájajúcimi ohnivkami medzi prajednom a ďalej sa vytvárajúcimi vecami, z henád emanujú duchovné entity, dostupné len rozumovému poznaniu, z nich súcna zmyslové a nakoniec bytosti prostredné, dostupné rozumu i zmyslom. Každý z týchto emanačných stupňov má ešte ďalšie stupne v hierarchii čiastkových emanácií. Všetko, čo vyplýva z týchto emanácií, je dobré, dobrá je aj hmota, ale zdrojom zla je nerozoznanie toho, čo je božské v hmote. Preto sa celá etika obmedzuje na schopnosť jasného spoznávania božského činiteľa vo svete i v ľudskom živote a na schopnosť návratu do zjednotenia sa s prabytím. Toto zjednotenie sa má uskutočniť cez lásku, poznávanie pravdy, pripútanie sa ku kráse, vnikanie do podstaty bytia a ničím neskalené vízie toho, čo nemožno dosiahnuť diskurzívnym poznaním, ale len bezprostredným nazeraním v extáze. Dielo komentáre k Platónovi a iným antickým autorom Hlavnými dielami sú: Základy teológie (Theologiké stoicheiósis) K Platónovej teológii (Eis tén Platónos theologian) Referencie Externé odkazy Platónska akadémia Narodenia v 412 Úmrtia v 487 Filozofi starovekého Grécka Byzantské osobnosti z Konštantínopola


text: Špecializovaný predaj originálnych fotopascí a príslušenstva. Priamy dovoz, distribúcia a požičovňa fotopascí určených na ochranu objektov, sledovanie zvierat. Predaj a vývoj špeciálnej techniky - odpočúvacie zariadenia, skryté kamery. Sledovanie vozidiel. Prehliadky objektov. Obchod so špionážnou a zabezpečovacou technikou. Detektívne služby, vyšetrenie na polygrafe, vyhľadávanie odposluchov. Služby spojené s ochranou proti odpočúvaniu. Ponuka bezpečných volaní - predaj šifrovaných telefónov. Poradenstvo v oblasti zdravého bývania podľa čínskej filozofie feng šuej. Predaj dekoračných symbolov a darčekov. Eshop. Autorské projekty nízkoenergetických a ekologických budov, návrhy interiérov, design nábytku podľa princípov feng shui. Návrhy, realizácie a údržba záhrad a interiérovej zelene podľa feng šuej. Pestovanie hydroponických rastlín. Projekty stavieb, bývania a pracovných priestorov podľa feng shui. Posudky a harmonizácia interiérov.


Najlepšie ponuky: ATTITASH GRAND SUMMIT HOTEL - Bartlett - Spojené štáty Hotely v meste: Bartlett Všetky hotely – Bartlett, New Hampshire, Spojené Štáty americké Poslať "ATTITASH GRAND SUMMIT HOTEL - Bartlett" e-mailom priateľovi Poslali ste ATTITASH GRAND SUMMIT HOTEL - Bartlett komu: Hotel Attitash Grand Summit Hotel sa nachádza v mieste Bartlett, New Hampshire, Spojené Štáty americké 100 metrov od Attitash (lyžiarske stredisko) 4,3 km od Bartlett 25 km od Fryeburg Eastern Slopes Regional Airport (FRY) 5,2 km od StoryLand (zábavný park) 6,5 km od Hartmann Model Railroad and Toy Museum 6,8 km od Echo Lake State Park


Mercedes-Benz SLR McLaren model 722, 1/24 (Tamiya) uhorková sezóna je v plnom prúde a tu je to samé pekné "Ferrari" a "Porsche". Skúsil som rozvŕtať ďalšiu krabičku a keby sa ma niekto pýtal prečo, tak preto lebo som mal chuť vyskúšať si opäť niečo nové. Motivovali ma stavby "superšportov" v tejto sekcii a krásne fotografie od Luďka v sekcii "Walkaround". Môj zrak pri vyberaní Brabhamu z kitníka padol na tento Mercedes a bolo rozhodnuté. Brabham cestoval späť do kitníku. V sobotu bolo hodne teplo a ideálne počasie na lakovanie a tak som to rozbabral. Či s toho niečo bude zatiaľ ešte neviem. Chcel som len po konzultácii s mojimi "internetovými priateľmi" prispieť k takému malému oživeniu tejto sekcie a ako som písal vyskúšať si niečo nové. Chcel by som ho len ako oddychovú rýchlu krabičku a cez víkend sa budem snažiť pridať nové a lepšie fotografie.....


text: Kúpiť on-line Yuewo laboratórneho vybavenia auta piesok jadro filter jednotky 1000ml s vákuové čerpadlo sací filter zariadenia rozpúšťadlo filter pre vákuové trubice < mall ~ Maxirecepty.sk Úvodná stránka mall YUEWO laboratórneho Vybavenia Auta Piesok Jadro Filter Jednotky 1000ml S Vákuové Čerpadlo Sací Filter Zariadenia Rozpúšťadlo Filter pre Vákuové Trubice YUEWO laboratórneho Vybavenia Auta Piesok Jadro Filter Jednotky 1000ml S Vákuové Čerpadlo Sací Filter Zariadenia Rozpúšťadlo Filter pre Vákuové Trubice Štítky: vaccum čerpadlo 2 etapy, dvojité fáze vákuové čerpadlo, vákuové čerpadlo, manometer, bluetooth handsfree samsung, plyn sacie čerpadlo, čerpanie vody, lab striekačky, zubné sacie jednotky, 6p1 trubice, kompresorová jednotka. Pieskové filtračné zariadenie zeleniny borosilikátového skla, jednotná hrúbka steny, žiadne bubliny sklo hladký a transparentný, rýchly prietok, tlak a tesniaci výkon. Vákuová filtrácia je bežné laboratórne vybavenie, v chromatografickej analýzy, na odstránenie stĺpca život a presnosť systému detekcia nečistôt, má dôležitú úlohu. V filtračného procesu je kvapalina odplynenie účinok je tiež zrejmé. Zariadenia s rôznymi účely filter membránový bola uplatnená v hmotnosti analýza, chromatografia, koloidné rozluky a iné testy. Táto séria jednostupňové, vákuové pumpy, pomocou direct-celkový dizajn, aby výrobky viac kompaktný, ľahký a rozumné. Pomocou veľkého počiatočný krútiaci moment, špeciálny dizajn pre nízke teploty prostredia, aby zabezpečili, že v prípade nízkej okolitej teploty v zime boot normálne. Materiál: Vysoko borosilikátového skla Kapacita filtra pohár: 300 ml Schopnosť prijímať fľaše: 1000ml Vonkajší Priemer piesok jadro: 57mm Vnútorný Priemer piesok jadro: 42mm Veľkosť pórov filtra membrány: 30-50μm Priemer filtra membrány: 46-60 mm Tento produkt neobsahuje filter membrány, Priemer 50mm je spoločné použitie v 1000ml sací filter prístroja. Vákuová filtrácia sa skladá z oil-free vákuové čerpadlo a filter fľaša zariadenia, celá je rozdelený do lievika filter pohár, uprostred piesku srdce filter hlavu (sintrovaný filter), trojuholníkové nastaviť kvapaliny fliaš a nerezovej ocele pevný klip. Filtračné fľašu je vyrobené zo špeciálneho tvrdého skla, zmena teploty 280 titul, a to môže odolnosť voči tlaku. Takže krásny vzhľad, rovnomerné hrúbky steny, žiadne bubliny, štandardná veľkosť. Číslo Modelu: YLN-Lab1 Nové jarné Prekladané Gatsby Newsboy Spp truck Klobúk pre Mužov Golf Driving Ploché Spp Berets Klobúk Peaky Klapky Klobúk Pre Honda CB650SC Nighthawk CB650 CB 650 SC Karburátoru Súprava na Opravu Carb Obnove Časti Skrutku Plavákový Ventil Hlavný Pilot Jets 4 Sady FUNKCIE: Kvalita aftermarket diely. Skvele navrhnuté alternatívy. Zoznam je pre 4x karburátoru súpravy na opravu. Pasuje: Honda CB650SC Nighthawk 1983-1985 1PCS Pet Podávač Automatický Jasné, Vták Feeder krmiva Dávkovač s Klip pre Veverička Škrečkov Pohár Misy Pre Papagája Klietky Farba: nebeská modrá, transparentná biela Materiál: PE plast Rozmery: Horný priemer 7 cm(2.76 v), Spodná dĺžka 14 cm(5.51 v), Celková výška 16 cm(6.30 v) Balenie Obsahuje: 1 x Pet feeder Poznámka: - Obsahuje iba jeden prázdne pet feeder, jedlo nie je v cene. - Pozrite merania. Drobné meranie chyba je povolený v normálnom rozmedzí. - Tam by mohlo byť trochu Cyklistika Zimné Rukavice Pre Mužov Dotykový Displej Teplé Rukavice Vonkajšie Anti-slip Nepremokavé Opotrebovaniu Noc Reflexné Pracovné Rukavice Hayao Miyazaki Howl ' s Moving Castle T-shirt O-Krku, Krátke Rukávy Lete Ležérne Módne Unisex Mužov A Žien Tričko €11.13 €3.23 Motocykel Držiaka Telefónu pomocou Nabíjačky Pre BMW R1200GS 2004-2012 310 GS K1600GTL R DEVÄŤ T G 310 GS R1250GS F650GS R1150R K1300R YITUOLIN 2021 Univerzálny Motocykel, Bicykel Držiaka Telefónu S USB Nabíjanie Nepremokavé Jamy Ditr Bicykel, Motorku, Bicykel GPS Mount Svorky Príslušenstvo Popis: 1. Jedinečný štyri-nohu dizajn prináša silnú podporu, bez skrytie telefónu za pena podložky a plastu. V rovnakom čase, vnútorné tesnenie môžete chrániť telefón a vyhnúť nosenie 2. Dve valcovacie gule, ktoré sa môže


faster › Medzinárodný maratón mieru na Internete Medzinárodný maratón mieru na Internete Dnes sme v Košiciach mali ďalší ročník najstaršieho európskeho a druhého najstaršieho svetového marátonu. Žiadne veľké športové prekvapenia sa nediali – na prvých miestach boli Keňa, Keňa, Rusko, Bielorusko či Ukrajina. Nešportovým a nie veľmi príjemným prekvapením však pre mňa bola webová stránka tohto prestížneho podujatia. Nechcem to dlho rozoberať, len trochu zabedákať. Kliknite si http://kosicemarathon.com (alebo http://mmm.sk) a sami uvidíte. Všemožné základné a zásadné chyby by sa dali narýchlo zhrnúť do zoznamu: takmer žiadne CSS obrázkovo poskladaný layout (cez tag ) veľmi zlá titulka nevýrazné (nepodčiarknuté) odkazy v texte odskakujúci text (font-weight: bold pri nieco:hover) Čo je naozaj zle? A ďalšie ako napríklad chaotické usporiadanie obsahu. Toto všetko neprispieva (prispieva nedobre) k správnemu indexovanie robotmi vyhľadávačov (viď obrázky nižšie) a najmä návštevníkovi stránka dá poriadne zabrať, kým sa dopracuje k tomu, čo tam hľadá. Ak by si anglickú verziu stránky pozeral niekto, kto po slovensky nehovorí, zrejme by sa zasekol na položke v menu, že “Actualities”, čo by mali byť “Aktuality”, no ale niekto, kto po slovensky nehovorí jednoducho nepochopí, že to majú byť nejaké “News”. Veľmi veľmi zlé na stránku takého niečoho. Pozdravujem tvorcov webu a všetkým ostatným webdizajnérom odkazujem, že toto nie je bežný košický štandard pri tvorbe webov. Zaindexovaná titulná stránka kosicemarathon.com Nejaká užitočná úvodná stránka posunutá v indexe pod hŕbou PDF súborov Všetko, čo Google vie o stránke www.mmm.sk Ale sem-tam to možno aj funguje. Ak nechcete, aby vaša stránka dopadla takto, dajte si ju spraviť u niekoho šikovnejšieho. no je to fakt zle a tie obrazky su tak nepekne nekvalitne... — smate Oct 7, 21:06 #


text: Používanie liečivých bylín a bylinných liekov je starodávnou tradíciou. rastlinné liečivá zohrávajú dôležitú úlohu pri liečbe rôznych ochorení pre svoje potenciálne terapeutické účinky a akceptáciu pacientmi s rôznymi zdravotnými ťažkosťami. Pokroky v modernej terapii podnietili hľadanie a objavovanie prírodných produktov na rôzne choroby a poruchy zdravia na celom svete a výskum v oblasti bylinnej farmakológie sa v posledných desaťročiach výrazne zintenzívnil. Objav takýchto nových fytomedicínskych prípravkov však zahŕňa rôzne výzvy pri identifikácii aktívnych zložiek, pričom treba brať do úvahy nielen ich farmakologickú aktivitu, ale aj toxicitu, nežiaduce účinky či liekové interakcie. BYLINKY VKOZMETIKE Výskum sa zameriava aj na využitie liečebných účinkov aktívnych zložiek byliniek v kozmetickom priemysle. Existuje celý rad kozmetických prípravkov obsahujúcich syntetické chemikálie, látky prírodného rastlinného pôvodu alebo ich zmesi. Vo väčšine prípadov je buď málo informácií, alebo nie sú žiadne vedecké dôkazy o ich účinnosti, mechanizmoch účinku, vedľajších účinkoch a iných komplikáciách. V poslednom čase začali kozmetické spoločnosti investovať veľa prostriedkov do objavovania účinných a bezpečných prípravkov na starostlivosť o pleť. Využívajú sa najmä antioxidačné vlastnosti prírodných fytochemikálií, ktoré sú relatívne bezpečnejšie v porovnaní so syntetickými látkami. Výskumníci pokračujú v intenzívnom hľadaní prírodných fytochemikálií s vyššou účinnosťou ochrany pokožky pred rôznymi škodlivými látkami a spomaľovania jej starnutia. REPÍK LEKÁRSKY Repík lekársky (Agrimonia eupatoria) je trváca bylina, hojne využívaná v tradičnom ľudovom liečiteľstve najmä vo forme nálevov a odvarov pre široké spektrum priaznivých účinkov. Patrí medzi najstaršie liečivé byliny, využívali ho už starí Gréci a slovania. Písomné správy o blahodarných účinkoch repíka siahajú do 4. až 5. storočia, bylina sa spomínala aj v staroanglickom herbári z 10. storočia. Jej vodné extrakty (nálevy a odvary) sa používajú pri liečbe chorôb dýchacích a močových ciest, chorôb tráviaceho traktu, liečbe chronických rán a zápalov ústnej sliznice. stovky rokov sa využíva aj v tradičnej čínskej medicíne, kde vykazuje pozoruhodné liečivé vlastnosti a používa sa na liečbu rôznych chorôb, ako sú nádory, trichomoniáza, vaginitída, hnačka, malária a mnohé iné. Fytochemické analýzy repíka identifikovali veľké množstvo rôznych bioaktívnych zlúčenín vrátane tanínov, flavonoidov, fenolových kyselín, triterpenoidov, organických kyselín a prchavých olejov, ktoré majú antioxidačné, protizápalové, imunomodulačné, diuretické a antimikrobiálne účinky. Oficiálne zdroje zaraďujú repík medzi rastliny so známymi a overenými účinkami, ktoré však zatiaľ nie sú dostatočne potvrdené klinickými skúškami. Na potvrdenie a zdokumentovanie priaznivých účinkov tejto liečivej rastliny v klinickej praxi chýbajú placebom kontrolované klinické štúdie. Aktuálne dostupné údaje o repíku a aj bylinách patriacich do rovnakého rodu však predstavujú zaujímavý a cenovo dostupný zdroj bioaktívnych zlúčenín s pozoruhodným potenciálom ich využitia na terapeutické účely. Nálevy z vrcholových zelených listov repíka sa užívajú vnútorne pre ich adstringentné (sťahujúce) účinky pri hnačkách, alebo ako kloktadlo pri zápaloch ústnej dutiny a bolestiach hrdla. Zlepšujú trávenie a odporúčajú sa aj pri zápaloch obličiek či žlčníka. repík aplikovaný vo forme obkladov, kúpeľov alebo pridaný do mastí je dnes už bežným typom lokálnej terapie, ktorá sa ukázala ako účinná pri liečbe rôznych kožných ochorení, napríklad chronického ekzému, hnisavých rán a psoriázy. urýchľuje hojenie rán a má hemostatické (protikrvácavé) účinky. Nedávne štúdie potvrdili baktericídny účinok repíka najmä proti baktérii Staphylococcus aureus v infikovaných ranách a takisto antivírusovú aktivitu repíka. Intenzívne sa skúma cytostatický účinok repíka na nádorové bunky bez ovplyvnenia zdravých buniek. Objavili sa aj klinické dôkazy naznačujúce ochrannú úlohu repíka pri kardiovaskulárnych ochoreniach, metabolických poruchách a cukrovke. Repík sa využíva aj ako dôležitá zložka rôznych bylinných zmesí, ktoré sa používajú ako doplnky stravy pri liečbe zvýšenej tvorby žlče, žlčových kameňov, bolestí žlčníka a pečene a majú pozitívny vplyv na zmiernenie príznakov ochorení močových ciest. Do úvahy treba vziať aj potenciálne nežiaduce účinky výťažkov repíka – najmä alergické reakcie. Ako rastlina vyvolávajúca fotosenzitivitu môže spôsobovať rozličné typy fotodermatitídy. Toxické reakcie však zatiaľ nie sú známe. NECHTÍK LEKÁRSKY Nechtík lekársky (Calendula officinalis) pochádza z južnej Európy a často sa pestuje ako letnička v záhradách pre krásnu farbu a vzhľad kvetov. V tradičnej ľudovej medicíne sa používa už dlho a od roku 2008 je Európskou agentúrou pre lieky uznaný ako rastlinný liek. uvádza sa, že extrakt z nechtíka lekárskeho sa používa v takmer 200 kozmetických prípravkoch v širokej škále kategórií produktov. Kvety aj listy nechtíka sa dnes v ľudovom liečiteľstve používajú ako protizápalový a spazmolytický liek, pri liečbe zle sa hojacich rán, drobných popálenín, pomliaždenín a vyrážok, ale aj pri zmierňovaní nepríjemných pocitov spôsobených žalúdočnými vredmi alebo zápalmi ústnej dutiny a sliznice hltana. Nechtík sa všeobecne uznáva ako bezpečná bylina, aj ako potravina. Jedlé kvety nechtíka možno použiť napríklad ako ozdobu pokrmov. Majú síce dosť nevýraznú chuť, ale farebne jedlo oživia, čím vplývajú na stimuláciu chuti. Možno ich použiť v pikantných pokrmoch, jemne posekané sa môžu pridať do omeliet, suflé či zeleninových šalátov. Kvety nechtíka lekárskeho sú bohaté na aktívne zlúčeniny – obsahujú terpenoidy, flavonoidy, fenolové kyseliny, karotenoidy a éterické oleje. Dlhoročné skúsenosti ukázali, že nechtík má priaznivé účinky na hojenie rán vrátane protizápalových, antibakteriálnych, antifungálnych, antioxidačných a angiogénnych schopností. Lokálna aplikácia produktov z nechtíka sa uplatňuje pri liečbe boľavých a popraskaných bradaviek počas dojčenia, či už v homeopatických, alebo vo farmaceutických prípravkoch. Nechtík a rakovina Reparačné účinky nechtíka viedli k štúdiu jeho možnej úlohy v manažmente rádioterapie. rádiodermatitída je jednou z najčastejších nežiaducich dôsledkov liečby rakoviny ožarovaním, ktorej závažnosť môže spôsobiť bolesti, zhoršenú kvalitu života až prerušenie liečby. Výsledky výskumov potvrdzujú potenciál nechtíka pri prevencii a liečbe rádiodermatitídy a poukazujú na sľubné výsledky v súvislosti s používaním prípravkov s obsahom nechtíka na ochranu pokožky. Potrebné je však ďalšie klinické testovanie účinnosti takýchto produktov. Nepretržitou výzvou v manažmente liečby rakoviny je zlepšiť jej účinnosť a znížiť vedľajšie účinky. V dôsledku toho sa neustále vyvíjajú, charakterizujú a používajú nové konvenčné aj nekonvenčné liečivá a bioaktívne zlúčeniny z rastlín. Vzrástol preto záujem o výskum predpokladanej protirakovinovej účinnosti extraktov z nechtíka. Jeho cytotoxický účinok na nádorové bunkové línie a jeho protirakovinová aktivita u experimentálnych zvierat boli prvýkrát opísané pred viac ako 30 rokmi. Vďaka svojim ochranným, ako aj protinádorovým a antimetastatickým účinkom preukázaným na zvieracích modeloch by mohol nechtík zohrať významnú úlohu pri vývoji nových stratégií liečby rakoviny, nielen na zmiernenie vedľajších účinkov rádioterapie. V doterajšom výskume vykazuje nechtík sľubné výsledky, pokiaľ ide o jeho potenciálne využitie najmä v prevencii, liečbe a paliatívnej starostlivosti o pacientov s onkologickým ochorením. Nechtík v anti-aging kozmetike Nechtík by sa mohol uplatniť aj v kozmetických prípravkoch na spomalenie procesov starnutia – krém s extraktom z kvetov nechtíka preukázal schopnosť stimulovať napnutie pokožky a zlepšiť jej elasticitu, zlepšiť úroveň hydratácie pokožky, čo je kľúčové pre normálne fungovanie kožného metabolizmu a tým aj spomalenie starnutia pokožky. Podobne priaznivé účinky nechtíka sa prejavili aj v súvislosti s ochranou pokožky pred predčasným starnutím v dôsledku jej vystavenia nadmerným dávkam ultrafialového žiarenia zo slnka, najmä vďaka vysokému obsahu flavonoidov a fenolových kyselín ako silných antioxidantov. Aj naďalej sú však potrebné štúdie založené na dôkazoch o ich účinkoch proti predčasnému starnutiu pokožky. Pokiaľ ide o možné nežiaduce účinky nechtíka, alergické reakcie sa vyskytujú len zriedkavo, extrakty z nechtíka (z kvetov a semien) sa ukázali ako netoxické a nedráždivé, môžu byť však mierne dráždivé pre oči. uvádzajú sa aj zriedkavé prípady senzibilizácie. HARMANČEK PRAVÝ/ RUMANČEK KAMILKOVÝ Harmanček pravý (Matricaria recutita, Chamomilla recutita, Matricaria chamomilla) je jednoročná rastlina pôvodom z Európy a Ázie a je jedným z najobľúbenejších jednozložkových bylinných čajov. harmančekový čaj, varený zo sušených hlávok kvetov, sa tradične používa na liečebné účely, poznali ho už starí Egypťania, Gréci aj rimania. Kvety harmančeka majú po sparení ostrú, trávovú chuť. Čaj podporuje trávenie, upokojuje nervy a podporuje spánok. V Taliansku sa často používa na upokojenie dojčiacich matiek a dojčiat. Harmanček je jednou z najznámejších liečivých rastlín, je rozšírený po celom svete pre svoje terapeutické využitie. Tradičná aplikácia harmančeka závisí od častí rastliny (kvety, listy, stonka a celá rastlina) a spôsobu prípravy (odvar, inhalácia pary, kúpeľ a obklad). Často sa používa v tradičnej medicíne na liečbu všetkých druhov chorôb vrátane infekcií, neuropsychiatrických, respiračných, gastrointestinálnych a pečeňových porúch. Používa sa aj ako sedatívum, spazmolytikum, antiseptikum a antiemetikum. Medzi hlavné bioaktívne zložky kvetov patria viaceré fenolické zlúčeniny, predovšetkým flavonoidy apigenín, kvercetín, patuletín, luteolín a ich glykozidy. hlavnými zložkami esenciálneho oleja extrahovaného z kvetov sú terpenoidy a azulény vrátane chamazulénu s významným protizápalovým účinkom. harmanček má miernu antioxidačnú a antimikrobiálnu aktivitu, štúdie na zvieracích modeloch naznačujú silný protizápalový účinok, antimutagénne a cholesterol znižujúce účinky, ako aj spazmolytické a anxiolytické účinky. Štúdie na ľuďoch sú však obmedzené a chýbajú klinické štúdie, ktoré by skúmali údajné sedatívne vlastnosti harmančekového čaju. Esenciálne oleje z harmančeka sa široko používajú v kozmetike, aromaterapii a dokonca aj v parfumérii. Početné štúdie preukázali priaznivé pôsobenie na hojenie rán, protizápalové a antimikrobiálne vlastnosti harmančekových prípravkov. Odporúčajú sa aj pri strese a duševných poruchách, nespavosti, úzkosti a hystérii. Pozor na nežiaduce účinky Harmanček a jeho zložky sa všeobecne uznávajú ako bezpečné. Niektoré štúdie však uvádzajú, že užívanie harmančekových prípravkov môže spôsobiť určité nepriaznivé účinky, najmä alergické reakcie sú najčastejšími nežiaducimi účinkami liekov obsahujúcich harmanček. Lokálna aplikácia harmančeka môže vyvolať kontaktnú dermatitídu, nádchu, podráždenie očí a zápal očných spojoviek. Ľudia trpiaci astmou by mali užívať lieky z harmančeka opatrne, aby nedošlo k exacerbácii ochorenia. rumančekové kumaríny môžu pôsobiť ako antagonista vitamínu K a interferovať s procesmi zrážania krvi. Existujú obavy, že vzhľadom na mierne sedatívne účinky harmančeka môže dlhodobá perorálna konzumácia harmančekových prípravkov tlmiť centrálny nervový systém, prípadne zosilniť tlmiace účinky iných sedatív, ako sú opioidné analgetiká a alkohol, preto sa neodporúča používať ich v kombinácii s týmito látkami. Keďže esenciálne oleje a fenolové zlúčeniny z harmančeka majú silnú antibakteriálnu aktivitu, perorálna konzumácia prípravkov z harmančeka vo vysokých koncentráciách môže ovplyvniť zloženie črevnej mikrobioty a spôsobiť tráviace problémy. K tejto problematike sú však potrebné ďalšie klinické štúdie. PESTREC MARIÁNSKY – bodliak, ktorý lieči Pestrec mariánsky (Silybum marianum) je prastará rastlina podobná bodliaku, ktorá sa používa ako liek už viac ako 2 000 rokov na liečbu rôznych porúch, aj ako potravina. Pradávne používanie pestreca je známe v tradičnej európskej medicíne. V sedemnástom storočí bol z pestreca (z jeho semien a plodov) izolovaný flavonolignánový komplex nazývaný silymarín, ktorého aktívne zlúčeniny zahŕňajú silybín, izosilybín, silychristín, dihydrosilybín, silydianín a iné. spomedzi týchto chemických súčastí je biologicky aktívnou zložkou silybín. V ľudovom liečiteľstve sa pestrec široko využíva na liečbu rôznych chorôb. Jeho použitie v medicíne má dlhoročnú tradíciu, v súčasnosti sa jeho semená, čistené extrakty a aktívne zložky používajú najmä v liečbe ochorení pečene. Do centra pozornosti sa dostávajú jeho potenciálne účinky v liečbe onkologických ochorení, pri zvládaní nežiaducich účinkov chemoterapeutík a poškodenia kože a slizníc po rádioterapii. Pestrec mariánsky má mnohoraké využitie (listy, plody aj semená), používa sa ako zelenina, na prípravu šalátov, ako horké tonikum a ako prostriedok podporujúci tvorbu mlieka u dojčiacich matiek. Jeho priaznivé účinky sa využívali aj pri rôznych ochoreniach, ako sú depresia, poruchy trávenia, kŕčové žily, cukrovka, amenorea, krvácanie z maternice a menštruačné problémy. Potenciál silymarínu v liečbe aj kozmetike Silymarín je celkom bezpečný, má len menej závažné vedľajšie účinky a ľudia ho dobre znášajú. V súčasnosti je k dispozícii dostatok údajov, ktoré dokumentujú silymarín ako dôležitú terapeutickú látku s veľkým potenciálom pri liečbe porúch pečene, rakoviny, zápalov, chorôb obličiek, kožných, pľúcnych chorôb a mnohých ďalších. Na úplné preskúmanie účinnosti silymarínu pri týchto chronických chorobách sú však aj napriek povzbudivým predklinickým údajom potrebné ďalšie dobre navrhnuté randomizované klinické štúdie na úplné preukázanie skutočnej hodnoty prípravkov s obsahom silymarínu. Celosvetové etnofarmakologické využitie pestreca mariánskeho a zaujímavá chemická rozmanitosť jeho zložiek sú kľúčovou motiváciou pre veľký počet štúdií zameraných na jeho vlastnosti a benefity. Napriek tomuto úsiliu je však doposiaľ len málo známych faktov o skutočných účinkoch tejto rastliny u ľudí. Niekoľko dobre navrhnutých klinických štúdií nezistilo žiadny prínos pre zdravie. Ďalšie štúdie potvrdili hepatoprotektívny a antidiabetický účinok a zaznamenali dobrú toleranciu v odporúčaných dávkach. Len málo štúdií sa venovalo jeho metabolizmu, farmakokinetike a biologickej dostupnosti. Dostupné vedecké údaje o účinnosti silybínu na ochranu pokožky pred celým radom toxických chemikálií a ultrafialového žiarenia bez vedľajších účinkov naznačujú, že silybín by mohol byť ideálnou zlúčeninou na prípravu kozmetických prípravkov. Na základe predklinických pozorovaní sa skúma účinnosť silybínu pri rôznych chorobách kože vrátane predčasného starnutia kože a rakoviny, aby sa posúdila jeho účinnosť a prípadné nežiaduce účinky. Pozitívne výsledky takýchto štúdií môžu byť užitočné v kozmetike, ale aj pre klinické aplikácie silybínu u ľudí v liečbe rozličných kožných chorôb. Hlavná zložka pestreca – silymarín je dobre preskúmaná látka a v súčasnosti sa hľadajú možnosti využitia silymarínu pre jeho mnohoraké účinky, ako sú antioxidačné, protizápalové, antimikrobiálne, protirakovinové, hepatoprotektívne, kardiovaskulárne, neuroprotektívne, kožné, antidiabetické a ďalšie. Objavili sa dôkazy, že pôsobí aj proti toxicite antibiotík, kovov a pesticídov. O biologicky aktívnej súčasti silymarínu – silybíne nedávne štúdie naznačili, že má silné chemopreventívne účinky proti rakovine u experimentálnych zvierat vrátane rakoviny kože. ukázalo sa, že u myší chráni kožu pred spálením uV žiarením a pred fotokarcinogenézou, čo je klinicky relevantný účinok vzhľadom na to, že vystavenie slnku, najmä ultrafialovému žiareniu, je jedným z hlavných vyvolávajúcich faktorov starnutia kože a vzniku rakoviny. Predpokladá sa, že ochranné účinky silybínu na pokožku by sa mohli využiť u ľudí prostredníctvom kozmetických prípravkov. Prof. MUDr. Jana Jurkovičová, Csc. Ústav hygieny Lekárskej fakulty Uk v Bratislave Navigácia v článku Predchádzajúce Nasledujúce Podobné témy Bylinky Med – benefity a možné riziká Hľadať v časopise Marketing pre salóny Life Style Lekárska kozmetika Centrum laserovej a estetickej dermatológie, v ktorom používame najmodernejšie prístroje a metódy na zlepšenie vzhľadu a sebavedomia. Kontakt Populárno-vedecký štvrťročník DERMA revue vydáva Ing. Emília Juračková – SPOBAD. jurackova.emilia@gmail.com tel.: 0911 739 366 Najnovšie číslo časopisu Časopis Derma Revue č. 2022/3 | 3.09 MB stiahnuť časopis vo formáte *.pdf Všetky práva vyhradené. Administrácia Prihlásiť sa RSS feed článkov 2020 © DERMA revue | CMS: WordPress + Cream Magazine by Themebeez Podmienky inzercie Objednávka predplatného Spravujte svoj súhlas so súbormi cookies Na poskytovanie tých najlepších skúseností používame technológie, ako sú súbory cookie na ukladanie a/alebo prístup k informáciám o zariadení. Súhlas s týmito technológiami nám umožní spracovávať údaje, ako je správanie pri prehliadaní alebo jedinečné ID na tejto stránke. Nesúhlas alebo odvolanie súhlasu môže nepriaznivo ovplyvniť určité vlastnosti a funkcie. Funkčné Funkčné Vždy aktívny Technické uloženie alebo prístup sú nevyhnutne potrebné na legitímny účel umožnenia použitia konkrétnej služby, ktorú si účastník alebo používateľ výslovne vyžiadal, alebo na jediný účel vykonania prenosu komunikácie cez elektronickú komunikačnú sieť. Predvoľby Predvoľby Technické uloženie alebo prístup je potrebný na legitímny účel ukladania preferencií, ktoré si účastník alebo používateľ nepožaduje. Štatistiky Štatistiky Technické úložisko alebo prístup, ktorý sa používa výlučne na štatistické účely. Technické úložisko alebo prístup, ktorý sa používa výlučne na anonymné štatistické účely. Bez predvolania, dobrovoľného plnenia zo strany vášho poskytovateľa internetových služieb alebo dodatočných záznamov od tretej strany, informácie uložené alebo získané len na tento účel sa zvyčajne nedajú použiť na vašu identifikáciu. Marketing Marketing Technické úložisko alebo prístup sú potrebné na vytvorenie používateľských profilov na odosielanie reklamy alebo sledovanie používateľa na webovej stránke alebo na viacerých webových stránkach na podobné marketingové účely.


Aplikácia Slovak Lines - Prípadová štúdia o jej vývoji | freevision.sk Digitálny lístok na pár klikov - aplikácia pre Slovak Lines Vytvorenie nového kanálu na predaj lístkov vo forme rýchlej a modernej mobilnej aplikácie. Vývoj rýchlej, prehľadnej a intuitívnej mobilnej aplikácie. Za prvé dva roky od nasadenia digitálneho riešenia na predaj elektronických lístkov, sa ich predaj zdvihol až štvornásobne. Za prvé dva roky od nasadenia digitálneho riešenia na predaj elektronických lístkov Slovak Lines sa ich predaj zdvihol až štvornásobne. Ako sme klientom pomohli dosiahnuť ich obchodné vízie? Vývojom mobilnej aplikácie, ktorá je prehľadná a dá sa cez ňu rýchlo nakúpiť. Využíva moderné platobné metódy, má svieži dizajn a na jej použitie nie je potrebný žiadny návod či inštruktážne video. Slovak Lines je jeden z najdôležitejších poskytovateľov verejnej autobusovej dopravy v krajine. Požiadali nás o vytvorenie nového kanálu na predaj lístkov vo forme rýchlej a modernej mobilnej aplikácie. Predstavou klienta bol jednoduchý dizajn a intuitívne používateľské rozhranie, aby si lístok mohol kúpiť skutočne ktokoľvek. Appka Slovak Lines mala umožniť úhrady platobnými kartami a ukladanie cestovných lístkov do mobilných zariadení. Cesta k riešeniu V úvode spolupráce sme klientovi pomohli určiť základný rozsah aplikácie, jej funkcie a zároveň sme definovali MVP (Minimum viable product). Spoločnosť Slovak Lines si vizionársky uvedomovala, že vývoj novej modernej aplikácie vyžaduje zmenu vo vnímaní procesov. Proaktívne zriadila veľmi šikovný inovačný tím, ktorého misiou bolo dotiahnuť modernizáciu celého procesu do úspešného konca. Dôvera spoločnosti v schopnosti tímu spoluprácu zjednodušila a ponechanie voľných rúk pri práci pomohlo procesy urýchliť. Pri hľadaní vhodnej metódy vývoja sme zvolili cestu tvorby dvoch samostatných natívnych aplikácií. Aby sme ušetrili čas, rozhodli sme sa kódovať funkcie jednej z aplikácií v logickom poradí a funkcie druhej aplikácie presne naopak. Vďaka tomu sme mohli rýchlejšie testovať, zbierať spätnú väzbu od používateľov a zlepšovať ich funkčnosť. Slovak Lines je náš dlhodobý klient, a preto aj vývoj aplikácie prešiel od roku 2018 rôznymi fázami. Brainstorming — inovačný tím Slovak Lines, dizajnérske štúdio a naši vývojári sa spojili, aby odkomunikovali svoje nápady a vytvorili roadmapu na najbližšie obdobie. Wireframing mobilnej aplikácie — wireframy predstavujú základné náčrty obsahu, fungovania a navigácie aplikácie. Na rýchle vytvorenie skvelo vyzerajúcich prototypov, sme použili nástroj na efektívnu kolaboráciu InVision a neskôr Zeplin. Testovanie prototypov — cestujúcich sme požiadali o testovanie pilotnej verzie. Ponúkli nám cennú spätnú väzbu a poskytli informácie o tom, ako produkt skutočne funguje. Dozvedeli sme sa tiež, ktorým smerom ho zlepšovať do budúcnosti. Implementácia — backend aplikácie sme vyvinuli hneď na začiatku, pretože nebolo potrebné čakať na wireframy. Samotný vývoj aplikácie nasledoval po vytvorení wireframov. Testovanie aplikácie — testovanie prebiehalo v ”UX labe” FIIT STU, kde sa do procesu zapojili v rámci výučby aj študenti. Mohli tak vidieť a na vlastnej koži zažiť, ako vyzerá vývoj aplikácie v praxi. Úpravy a modifikácie na základe spätnej väzby — aplikáciu sme naďalej systematicky testovali a modifikovali podľa požiadaviek používateľov. Uvedenie do prevádzky — aplikácia Slovak Lines svojim cestujúcim zjednodušila nákup lístkov a bola prijatá s veľkým úspechom. Aktualizácie — pravidelné aktualizácie boli po spustení aplikácie nasadzované v jeden a pol mesačných intervaloch. V roku 2020, kedy museli Slovak Lines pozastaviť väčšinu svojich liniek, sa tempo úprav prispôsobilo aktuálnej situácii. Integrácie — V ostatnej fáze sme sa zamerali na integráciu s moderným systémom na rezerváciu lístkov od renomovanej estónskej spoločnosti Turnit. Naše riešenie je postavené na platforme Google Cloud a Google Kubernetes. Ponúka bezpečnosť, výkon, dostupnosť a škálovateľnosť nákladovo veľmi efektívnym spôsobom. Pri tvorbe aplikácie v operačnom systéme Android sme použili moderný programovací jazyk Kotlin, ktorý sa stáva obľúbenou voľbou vývojárov systému Android. Pri aplikácii v systéme iOS sme použili Swift, čo taktiež predstavuje jeden z moderných a výkonných programovacích jazykov. Webová stránka, ktorá je optimalizovaná aj na zobrazovanie na menších displejoch mobilných zariadení, je vytvorená pomocou knižnice ReactJS a jazyka TypeScript. Lukáš Beňo, dizajnér v spoločnosti Slovak Lines nám o prínose aplikácie povedal: Od nasadenia aplikácie vzrástol za dva roky počet predajov až štvornásobne. Používatelia sú veľmi spokojní. Za najlepšie funkcie aplikácie, ktoré oceňujú aj používatelia, považujeme: natívnu verziu aplikácie, všetky lístky na jednom mieste, možnosť storna až pätnásť minút pred odchodom, pokročilé funkcie ako Apple Pay a Google Pay, možnosť zakúpenia lístka prostredníctvom revolučného Travel Pass-u, prehliadanie regionálnych liniek. Pozitívne reakcie Slovak Lines a ich cestujúcich hovoria za všetko. Aplikácia pre Slovak Lines sa ako jedna z prvých objavila aj na pokrokovom Huawei Marketplace, čím sa stala ešte dostupnejšou. Reakcie klienta a cestujúcich hovoria za všetko. Kým klient oceňuje potenciál aplikácie, cestujúci si nevedia vynachváliť jej dizajn a intuitívnosť. Head of Marketing and Development, Slovak Lines Spolupráca s freevision je niečo, čo chce zažívať každý klient, ktorý má v pláne vyvíjať a inovovať svoje digitálne projekty v 21. storočí. Ich znalosť v oblasti najpoužívanejších programovacích jazykov je obdivuhodná. Najviac však oceňujem stabilitu, flexibilitu a efektívnosť pri tvorení moderných digitálnych riešení, kedy je treba myslieť aj na najmenšie detaily. Good job freevision! Plánujete digitálnu transformáciu? Porozprávajme sa.


text: Nágárdžuna (2. storočie) bol indický filozof, buddhistický mudrc, mahájánsky mysliteľ, zakladateľ školy madhjámiky. Podľa Nágárdžunu je tento náš svet (samsára) nirvána a naopak. Vypracoval základy buddhistickej logiky, ktoré vyložil vo svojich štyroch učeniach: učenie o dvoch pravdách; učenie o štvorakom spôsobe dokazovania; o osmorakom popieraní diania; učenie o naozaj skutočnom (o „strednej ceste“). Logika popierania, ktorá sa rozvíja na tejto ceste, vedie k Nágárdžunovmu nihilistickému systému. Základom bytia a jeho nositeľov je podľa Nágárdžunu prázdnota (šúnja). Nágárdžuna odmieta prehnaný asketizmus ako aj ľahký svetský život; pre zástancu filozofie madhjámiky je všetko parikalpita. Nágárdžuna nadväzuje na pradžňápáramitu. Iné projekty Externé odkazy Starovekí indickí filozofi Storoční ľudia